Kashmir: Invoking Vajpayee won't cut it anymore, Mr Modi. You must act | India News in Hindi | कश्मीर: कथनी में ही नहीं करनी में भी वाजपेयी को लाएंगे पीएम मोदी? - Catch Hindi\nHome » इंडिया » Kashmir: Invoking Vajpayee won't cut it anymore, Mr Modi. You must act\nसुहास मुंशी | Updated on: 11 February 2017, 7:47 IST\nघाटी में जन अशांति और लगातार जारी हिंसा के दौर के 32 दिनों बाद पहली बार प्रधानमंत्री नरेंद्र मोदी ने कश्मीर के मसले पर बयान दिया है. इस बीच तकरीबन 60 लोगों की मौत हो चुकी है और सैकड़ों की आंखों की रोशनी जा चुकी है.\nहालांकि नरेंद्र मोदी ने कश्मीर के युवाओं से अपनी बात कहने के लिए असंभावित सी जगह चुनी- मध्य प्रदेश में अलीराजपुर. यह स्वतंत्रता संग्राम के महत्वपूर्ण क्रांतिकारी चंद्रशेखर आजाद की जन्मस्थली है. यहीं से मोदी\nने भारत की आजादी के सत्तर सालों का उत्सव मनाने के लिए तय 15 दिनों के कार्यक्रम की शुरुआत की और इसके लिए चुना वह दिन जिस दिन गांधी ने भारत छोड़ो आंदोलन आरंभ किया था.\nमध्य प्रदेश के मुख्यमंत्री शिवराज सिंह चौहान ने लोगों को बताया कि मोदी देश के पहले प्रधानमंत्री हैं जिन्होंने चंद्रशेखर आजाद की जन्मस्थली का दौरा किया है. हालांकि यह बात दीगर है कि आजाद की अधिकांश क्रांतिकारी गतिविधियां उत्तर प्रदेश के उन्नाव, वाराणसी, लखनऊ और काकोरी जैसी जगहों पर केंद्रित रहीं. और कुछ लोग यहां यह तर्क भी दे सकते हैं कि आजादी के संघर्ष का हिस्सा रहे कांग्रेस के नेताओं को हथियाने की यह भाजपा की एक और कोशिश है.\nवाजपेयी शायद वह इकलौते प्रधानमंत्री थे जो विश्वास के मामले में कश्मीरियों के करीब आये थे.\nकश्मीर मसले पर पीएम मोदी ने कहा, “नौजवान लड़के, जिनके हाथों में लैपटॉप होना चाहिए, जिन्हें खेलना-कूदना चाहिए, उन्होंने अपने हाथों में पत्थर उठा रखे हैं. मेरे मासूम बच्चों का क्या होगा...आगे आओ हम मिल कर कश्मीर को धरती का स्वर्ग बना दें.”\nउन्होंने कहा कि ये नौजवान मुट्ठी भर लोगों की वजह से राह भटक गये हैं, जिन्होंने इन युवाओं के हाथों में पत्थर थमा दिये हैं. फिर मोदी ने अटल बिहारी वाजपेयी को याद करते हुए कहा, “इंसानियत, कश्मीरियत, जम्हूरियत.” और मोदी ने इस विषय को इस नारे के साथ खत्म किया “एक राष्ट्र, एक नजरिया.”\nहिजबुल मुजाहिदीन के कमांडर बुरहान वानी के इनकाउंटर के बाद घाटी में फैली व्यापक अशांति के बाद यह पहला मौका था जब वह कश्मीर के बारे में बोले और फिर भी वह कश्मीरियों के बारे में उतना नहीं बोले जितना वह बोल सकते थे. दरअसल भाजपा काफी लंबे समय से यह दावा करती आ रही है कि कश्मीरी नौजवान मुट्ठी भर लोगों के प्रभाव में आ गये हैं और घाटी में अशांति की वजह बेरोजगारी है. लेकिन इन्होंने इस बात को अनदेखा किया है कि काफी बड़ी संख्या में युवा बाहर निकले हैं. इन्होंने इस बात की भी उपेक्षा की है कि उनमें खासे पढ़े-लिखे और बेहतरीन पृष्ठभूमि से आने वाले युवा भी हैं.\nमोदी की ओर से इस बात को दुहरा दिये जाने ने उन लोगों को निराश किया जो प्रधानमंत्री से ‘राहत भरी छुअन’ की उम्मीद कर रहे थे. एक और बात जो कश्मीर के लोग अनदेखा नहीं कर सकते, वह यह कि जब कश्मीर बहुत ही नाजुक हालात से गुजर रहा है, प्रधानमंत्री जम्मू और कश्मीर के मुख्यमंत्री को बातचीत का समय नहीं दे रहे हैं. इससे फिर एक बार यह संदेश जायेगा कि अहंकारी दिल्ली घाटी और इसके कश्मीरी मुख्यमंत्री को नीची निगाह से देख रही है.\nवाजपेयी शायद वह इकलौते प्रधानमंत्री थे जो विश्वास के मामले में कश्मीरियों के करीब आये थे. और मोदी द्वारा वाजपेयी को याद किया जाना महज एक सांकेतिक प्रदर्शन था जिससे भला कम और बुरा अधिक होगा. नरेंद्र मोदी ने कश्मीर में जारी हिंसा के बारे में समयोचित प्रतिक्रिया नहीं दी और घाटी के बारे में उन्होंने एक कड़ा नजरिया अपना रखा है. वह फिलहाल हुर्रियत से बात नहीं कर रहे हैं. जब पाकिस्तान के उच्चायुक्त ने उनसे बात की, तो पाकिस्तान से भी बातचीत बंद कर दी गयी. ऐसे में मोदी दरअसल वाजपेयी के बिल्कुल उलट नजर आते हैं, क्योंकि वाजपेयी की नीति कहीं अधिक समावेशी थी.\nकश्मीर के बारे में बातचीत की सीमाओं के बावजूद वाजपेयी ने ‘कश्मीरियत’ और ‘इंसानियत का दायरा’ की महज बात ही नहीं की, बल्कि उन्होंने सक्रियता दिखायी और हुर्रियत से बात की. उन्होंने श्रीनगर-मुजफ्फराबाद बस सेवा फिर से शुरू की और यहां तक कि हुर्रियत कांफ्रेंस के नेताओं को इसमें जाने की भी अनुमति दी.\nरॉ के पूर्व मुखिया और कश्मीर मसले पर अटल बिहारी वाजपेयी के सलाहकार रहे एएस दौलत का मानना है कि कश्मीरियों तक संदेश पहुंचाने का और बेहतर तरीका हो सकता था. उन्होंने कहा, “यही भाषण दिल्ली में दिया जा सकता था, इसने एक बेहतर संदेश दिया होता. भाषण में उन्होंने क्या कहा, इसे छोड़ भी दें, तो अगर यही बात महबूबा के साथ एक संयुक्त प्रेस कांफ्रेंस में कही गयी होती, तो इसका काफी अच्छा असर होता.”\nआप वाजपेयी का नाम ले कर जमीनी हकीकत को नहीं बदल सकते: कमल मित्र चिनॉय\nमोदी द्वारा वाजपेयी को याद करने के संदर्भ में दौलत कहते हैं कि सोच-समझ कर वाजपेयी को याद करना ठीक नहीं था. साल 2014 में जम्मू में भी मोदी ने वाजपेयी को याद किया था लेकिन उसके बाद ऐसा लगा कि वाजपेयी और उनके विचार घाटी से खत्म हो गये हैं. आप उनको इस तरह से याद नहीं कर सकते.\nजद (यू) नेता और राज्य सभा के सदस्य केसी त्यागी कहते हैं कि मोदी ने जिस तरह से दलितों के बजाय खुद को गोली मारने की बात कही थी, अगर उन्होंने वही बात कश्मीरी नौजवानों के लिए कह दी होती, तो काफी अधिक फर्क पड़ सकता था.\nत्यागी कहते हैं, “कश्मीर के हालात काफी खराब हैं और हम सबको यह पता है. काफी लोग मारे जा चुके हैं, हजारों नागरिक और सुरक्षा बलों के जवान घायल हो चुके हैं. तब उन्होंने कश्मीरियत को क्यों याद नहीं किया? पिछले दो साल से राज्य में उनकी सरकार को किस बात ने इंसानियत के बारे में बात करने से रोका था? तब तो वह अपना 56 इंच का सीना दिखाने में व्यस्त थे.”\nत्यागी आगे कहते हैं कि मोदी सरकार ने केंद्र में और फिर राज्य में सत्ता में आने के बाद से कश्मीर के मसले से निबटने की कभी कोशिश ही नहीं की. वह पूछते हैं, “आप पूर्वोत्तर के अतिवादियों से लगातार बात करते हैं, उनकेसाथ प्रेस कांफ्रेंस करते हैं. हुर्रियत से बात करने से आपको किसने रोका है?”\nघाटी के कुछ लोगों का मानना है कि मोदी के बयान से वे लोग छल में नहीं पड़ेंगे जो लोग हर रोज सड़कों पर उतर रहे हैं, उनकी बातों को तब तक स्वीकार किये जाने के आसार नहीं हैं जब तक उनकी बातों के अनुरूप ठोस कदम न उठाये जायें.\nकश्मीर विश्वविद्यालय के राजनीति विज्ञान विभाग के प्रोफेसर नूर अहमद बाबा कहते हैं, “मुझे नहीं लगता कि यहां के अधिकांश लोगों पर मोदी की बात का असर होगा. मोदी ने काफी समय के बाद और काफी खूनखराबे के बाद बयान दिया है. ऐसे में उनकी बात की त्वरित प्रतिक्रिया सकारात्मक होने की संभावना नहीं है. देखने वाली बात यह है कि इस बयान को अमलीजामा पहनाने के लिए वह क्या कदम उठाते हैं. ”\nअगर दिल्ली नहीं चेती तो कश्मीर में बहुत कुछ उसके हाथ से फिसल जाएगा\nमोदी द्वारा वाजपेयी के दिए संदर्भ पर बाबा कहते हैं, "वाजपेयी के वक्त माहौल अलग था. वह हमेशा कुछ अलग हट कर सोचते थे और उन्होंने कश्मीरियों के साथ और पाकिस्तान के साथ विश्वास बहाली के उपाय किये. उन्होंने वास्तविक शांति प्रक्रिया की शुरुआत की और अन्य लोगों से कहीं अधिक बेहतर तरीके से कश्मीर की असली जटिलता को समझा.”\nजेएनयू के प्रोफेसर कमल मित्र चिनॉय कहते हैं कि ‘पेलेट गन’, जो इस समय कश्मीर में हिंसा की तात्कालिक वजह मानी जा रही हैं, के बारे में मोदी ने कुछ नहीं कहा. वह कहते हैं, "आप वाजपेयी का नाम ले कर जमीनी हकीकत को नहीं बदल सकते. अगर आप कश्मीर के लोगों से बात करना चाहते हैं, तो अपने गृह मंत्री को भेजने के बजाय मोदी खुद वहां गये होते. दूसरी बात, कश्मीर के लोगों से बात करने के लिए मोदी को उनको कुछ छूट देनी होगी, जो देने के लिए वह तैयार नहीं हैं. कश्मीर फिलहाल आजादी के बाद से सबसे कठिन वक्त से गुजर रहा है और इस हालात को सुधारने के लिए मोदी कुछ भी नहीं कर रहे हैं.”\nFirst published: 10 August 2016, 4:36 IST\nKashmir crisis violence burhan wani Narendra Modi pellet guns blinded by pellets unrest Alirajpur freedom fighter chandrashekhar azad Shivraj Singh\nकेरल में ज्योतिरादित्य सिंधिया की कार ने बुजुर्ग को रौंदा\nअन्य बड़ी कहानियों >> रियो ओलंपिक: क्या पांचवें दिन भारत का खाता खोल पाएंगे जीतू राय?


क्या विमानन उद्योग कोविड -19 महामारी से उबर सकता है? - निवेश स्टॉक ऑनलाइन\nअक्टूबर 26 अक्टूबर4by बार्ट ब्रेगमैन\nयह समझना मुश्किल है कि किस हद तक कोविद -19 महामारी विमानन उद्योग को नुकसान पहुंचा है। 2020 में, इस उद्योग का कुल राजस्व 328 बिलियन डॉलर आया, जो पिछले वर्ष की आय का 40% था।\nमहामारी ने एयरलाइनों, उनके कर्मचारियों और संबद्ध सेवा प्रदाताओं को प्रभावित किया जिनकी एयरलाइनों को रखरखाव, भोजन तैयार करने और अन्य परिचालन गतिविधियों के लिए आवश्यकता होती है। हवाई यात्रा की कोई मांग नहीं होने के कारण, अतिरिक्त सेवाओं की आवश्यकता में भी कमी आई।\nविमानन उद्योग पर महामारी के वित्तीय प्रभावों के अलावा, कड़े स्वच्छता और सुरक्षा उपायों को लागू करना पड़ा।\n2020 . पर एक नज़र\n2021 के लिए विमानन पूर्वानुमान\nआप संकट को कैसे दूर कर सकते हैं?\nमहामारी के परिणामस्वरूप वैश्विक यात्री यातायात में 64.6% की गिरावट आई, जो 1 बिलियन से अधिक यात्रियों के बराबर है, यूरोप और मध्य पूर्व क्षेत्र सबसे अधिक प्रभावित हुए हैं।\nवैमानिकी राजस्व सीधे यातायात और यात्री-संबंधी शुल्कों से जुड़ा हुआ है। इसके अलावा, हवाई यातायात एयरलाइन राजस्व का 95% से अधिक उत्पन्न करता है।\nएयर ट्रांसपोर्ट एक्शन ग्रुप (एटीजी), सभी हवाई परिवहन क्षेत्रों का प्रतिनिधित्व करने वाले एक वैश्विक संघ ने अनुमान लगाया कि 46 मिलियन विमानन से संबंधित नौकरियों का नुकसान हुआ है, जो बाजार में लगभग 52.5% है। इसके अलावा, आर्थिक गतिविधि में $1.8 ट्रिलियन का नुकसान जो विमानन उद्योग द्वारा समर्थित होता, को भी नोट किया गया था।\nहालांकि कुछ देशों ने 2020 के उत्तरार्ध में घरेलू यात्रा को फिर से खोल दिया है, लेकिन नुकसान की भरपाई के लिए संख्या अपर्याप्त थी। इसके अलावा, यात्रियों ने संक्रमण के डर से लॉकडाउन के बाद पहली बार उड़ान भरने में सावधानी बरती।\nमहामारी का हानिकारक प्रभाव अभी भी 2021 में महसूस किया जाता है। हवाई यातायात में वृद्धि हुई है; हालाँकि, उद्योग को ठीक होने में दशकों लगेंगे। विश्व स्तर पर अनुमान है कि 94 के अंत तक उद्योग को 2021 अरब डॉलर से अधिक के राजस्व का नुकसान होगा।\nयूरोप का अनुमानित राजस्व घाटा4के अंत तक 2021 अरब डॉलर से अधिक है, जो सबसे बुरी तरह प्रभावित क्षेत्र है। मध्य पूर्व और यूरोप के राजस्व में क्रमशः 58.9% और 58.1% की कमी होगी। हालांकि, एशिया-प्रशांत ने सबसे अच्छी रिकवरी 59.7% दर्ज की है।\nघरेलू और अंतरराष्ट्रीय हवाई यातायात संख्या में सुधार के लिए टीकाकरण रोलआउट और अवकाश और यात्रा व्यवसायों को फिर से खोलना महत्वपूर्ण है।\nइसके अलावा, डिजिटलाइजेशन में नवाचार यात्रा के अनुभव को बदल देगा। टीकाकरण के प्रमाण और कोविड -19 परीक्षण के परिणाम की आवश्यकता होगी और यह मोबाइल ऐप के माध्यम से सुलभ होगा।\nइस अनिश्चित आर्थिक माहौल में, लोग सोच रहे हैं कि क्या विमानन से संबंधित शेयरों में निवेश करना सुरक्षित है। इस समय चीजें अच्छी नहीं लग रही हैं, यह एक अवसर हो सकता है जिसे जब्त करने की प्रतीक्षा की जा रही है। सामान्य तौर पर, समझदारी से निवेश करना महत्वपूर्ण है। एक्सिया एक ब्रोकर है जो अपने कई प्लेटफार्मों के माध्यम से व्यापार करने के लिए विदेशी मुद्रा, स्टॉक, इंडेक्स, कमोडिटीज और फ्यूचर्स सीएफडी सहित 400 से अधिक उपकरणों पर सीएफडी प्रदान करता है। ब्रांड विशेषज्ञ विश्लेषकों को विमानन स्टॉक और अन्य जैसे मामलों पर परामर्श करने के लिए प्रदान करता है।\nAxia, AxiaTraderWeb, AxiaTraderMobile और MetaTrader5 ट्रेडिंग प्लेटफॉर्म के माध्यम से वित्तीय बाजारों तक पहुंच प्रदान करता है। प्रत्येक प्लेटफॉर्म बिल्ट-इन इंडिकेटर्स, एडवांस्ड चार्टिंग टूल्स और टॉप-नोच सिक्योरिटी फीचर्स के साथ आता है।\nAxia ग्राहकों को पांच प्रकार के खाते प्रदान करता है: कांस्य, चांदी, सोना, प्लेटिनम और हीरा। सभी खाताधारकों को दैनिक बाजार विश्लेषण, 1:400 लीवरेज, कम स्प्रेड और स्टॉप-आउट स्तर प्रदान किए जाते हैं। इसके अलावा, गोल्ड, प्लेटिनम और डायमंड खाताधारकों को स्वागत बोनस दिया जाता है।\nAxia का सपोर्ट स्टाफ 24 घंटे काम करता है, सप्ताह में पाँच दिन, और फ़ोन या ईमेल द्वारा पहुँचा जा सकता है, इसलिए उन तक पहुँचना और उनसे परामर्श करना आसान है।\nमहामारी से हुए नुकसान से उबरने में विमानन उद्योग को सालों लग सकते हैं। वैश्विक अर्थव्यवस्था अभी भी धीरे-धीरे ठीक हो रही है, और नए वायरस उपभेदों के उभरने के साथ, भविष्य अभी भी अनिश्चित है।\nएक्सिया ग्राहकों को सहज ज्ञान युक्त ट्रेडिंग प्लेटफॉर्म के माध्यम से वित्तीय बाजारों तक पहुंचने का अवसर प्रदान करता है, जिससे तेजी से निर्णय लेने की प्रक्रिया अधिक सुलभ हो जाती है, जो इस आर्थिक वास्तविकता में महत्वपूर्ण है। इसके अलावा, ब्रोकर ग्राहकों की जरूरतों को पूरा करने के लिए कई आकर्षक लाभ और सहायता सेवाएं प्रदान करता है।\nश्रेणियाँ निवेश गाइड टैग उड्डयन उद्योग, कोविड -19 महामारी, की वसूली पोस्ट नेविगेशन\nकीमती धातुओं में निवेश करते समय4प्रमुख बातें\nPocket Option डेमो खाता\nकैश फ्लो निवेश क्या है\nलाभांश स्टॉक के पेशेवरों और विपक्ष\nचांदी में निवेश का भविष्य क्या है?\nआपकी प्रोफ़ाइल Pocket Option\nपंजीकरण पर Pocket Option आसान है!\nक्रिप्टोक्यूरेंसी बाजार में कृत्रिम बुद्धिमत्ता का उपयोग कैसे किया जाता है?\nवित्तीय गलतियाँ जो अधिकांश निवेशक करते हैं\n© 2021 स्टॉक ऑनलाइन निवेश करना • के साथ निर्मित GeneratePress


10/02/2021 23/01/2021 by admin\nहेलो दोस्तों, अगर आप ऑनलाइन पढ़ाई करने के लिए सबसे अच्छे यूट्यूब चैनल की तलाश कर रहे हैं, तो इस पोस्ट में आपको Best5YouTube Channel For Online Studies करने के लिए बेस्ट यूट्यूब चैनल के बारे में बताया गया है। जिनके वीडियो को देखकर आप आसानी से घर बैठे भी अपनी पढ़ाई कर सकते हैं।\nBest5YouTube Channel For Online Studies –\n1. wifistudy –\nदोस्तों सबसे पहले इस यूट्यूब चैनल के बारे में बात करें तो यह ऑनलाइन पढ़ाई के मामले में सबसे पहले नंबर पर आता है। इस चैनल पर आपको करंट अफेयर्स से संबंधित, पटवारी परीक्षा, रेलवे परीक्षाएं, बैंकिंग परीक्षाएं तथा एसएससी सीजीएल, एसएससी सीएचएसएल आदि से जुड़े सभी प्रकार के वीडियो देखने को मिलते हैं। जिससे आप पढ़ाई में काफी होनहार तथा आगे बढ़ सकते हैं।\nइस चैनल पर रोजाना आपको करंट अफेयर्स से संबंधित प्रश्न उत्तर के वीडियो देखने को मिलेंगे। इस चैनल के मुख्य टीचर राजेश नेहरा SSC CGL / CHSL परीक्षाओं के लिए गणित को काफी अच्छी तरीके से समझाते हैं, जिससे आपको गणित विषय में आगे बढ़ने में काफी मदद मिलेगी।\nwifistudy चैनल पर आपको यह देखने को मिलेगा –\nwifistudy यूट्यूब चैनल पर सभी प्रकार के पढ़ाई वीडियो की प्लेलिस्ट देखने को मिलेगी। जहां से आप अपनी आवश्यकता के अनुसार वीडियो एक जगह ही देख सकते हैं।\nMore Shows की सुबह 5:00 बजे की प्लेलिस्ट में आपको लगभग 987 वीडियो देखने को मिलेंगे।\nसुबह 8:00 बजे की करंट अफेयर्स क्विज के लगभग 1000 से अधिक वीडियो को ऑनलाइन देख सकते हैं।\nइसके अलावा इस चैनल पर Railway NTPC की परीक्षाओं की तैयारी से संबंधित लगभग 400 वीडियो देखने को मिलेंगे।\nwifistudy चैनल पर All Competitive Exam के लिए अजय चौधरी सर के द्वारा पढ़ाई गई सभी विषयों के सर 83 वीडियो की प्लेलिस्ट देखने को मिलेगी।\nइस चैनल पर SSC / CDS के अंग्रेजी वीडियो की प्लेलिस्ट भी देखने को प्राप्त होगी जिसमें लगभग 138 वीडियो मिल जाएंगे।\nजो छात्र अलग से बैंकिंग परीक्षाओं की तैयारी कर रहे हैं उनके लिए बैंकिंग एग्जाम के लिए स्पेशल प्लेलिस्ट में लगभग 100 से अधिक वीडियो को देखने के लिए प्राप्त होंगे।\nइसके अलावा आपको इस चैनल का गूगल प्ले स्टोर पर एंड्राइड मोबाइल एप्लीकेशन भी मिल जाएगा।\n2. Examपुर –\nदोस्तों ऑनलाइन पढ़ाई के मामले में यह चैनल भी पीछे नहीं है, क्योंकि इस चैनल पर भी आपको कई प्रकार की प्रतियोगिता परीक्षाओं की तैयारी के लिए वीडियो देखने को मिल जाएंगे। अब आपको बताते हैं इस चैनल पर कौन-कौन से वीडियो देखने के लिए प्राप्त होंगे।\nExamपुर यूट्यूब चैनल पर UPSI, SSC MTS, SSC CPO, Railway आदि सभी प्रकार के परीक्षाओं के महत्वपूर्ण वीडियो के अलावा Current Affairs के वीडियो देखने को मिलेंगे।\nExamपुर चैनल पर आपको यह देखने को मिलेगा –\nइस चैनल पर आपको UPSI – 2021 की तैयारी के लिए लगभग 85 वीडियो देखने को मिलेंगे। जिसमें गणित विषय को मोहित सर के द्वारा पढ़ाया गया है तथा करुणा मैम के द्वारा ऐतिहासिक पृष्ठभूमि पर आधारित सभी प्रश्नों के बारे में अच्छी तरीके से बताया गया है।\nExamपुर यूट्यूब चैनल पर RRB NTPC बैंच की तैयारी करने के लिए लगभग 500 से अधिक वीडियो एक ही प्लेलिस्ट में देखने को मिलेंगे।\nइसके अलावा इस चैनल पर सभी प्रकार की महत्वपूर्ण परीक्षाओं की तैयारी करने के लिए कई सारे वीडियो की प्लेलिस्ट देखने को प्राप्त होगी।\n3. Crazy Gk Trick –\nदोस्तों Best YouTube Channel For Online Studies के बारे में बात करें तो यह चैनल भी काफी अच्छा है। यह चैनल उन लोगों के लिए है जो जनरल नॉलेज की सभी प्रश्न तथा उत्तर को किसी ट्रिक के द्वारा याद रखना चाहते हैं, क्योंकि इस चैनल पर आपको जनरल नॉलेज के प्रश्नों को याद रखने के लिए ट्रिक के माध्यम से समझाया गया है।\nCrazy Gk Trick चैनल पर आपको यह देखने को मिलेगा –\nजनरल नॉलेज की सभी महत्वपूर्ण प्रश्नों को Trick के माध्यम से समझाएं गए वीडियो देखने को प्राप्त होंगे।\nCurrent Affairs Questions 2020-21\nBanking Questions Answers\nAll Gk Tricks Video’s\nMost Important Question Quiz For All Government Exam\nइतने सारे विषयों पर आधारित तथा टॉपिक्स पर प्रश्न उत्तर तथा जीके ट्रिक्स एक चैनल पर देखने को मिलेंगे, जो आपकी पढ़ाई के लिए काफी फायदेमंद होंगे।\n4. SSC MAKER –\nदोस्तों चौथे नंबर के लिए Best YouTube Channel For Online Studies के बारे में बात करें तो यह चैनल चौथे नंबर पर आता है। इस चैनल पर भी आपको आने वाली प्रतियोगिता परीक्षाओं के महत्वपूर्ण वीडियो तथा करंट अफेयर से संबंधित वीडियो भी देखने को मिलेंगे।\nSSC MAKER यूट्यूब चैनल पर आपको यह देखने को मिलेगा –\nइस चैनल पर आपको प्रतिदिन करंट अफेयर्स के महत्वपूर्ण प्रश्न उत्तर देखने को मिलेंगे।\nSSC MAKER चैनल की एक ही प्लेलिस्ट में आपको गणित तथा रिजनिंग से संबंधित लगभग 339 वीडियो देखने को प्राप्त होंगे।\nRRB NTPC तथा Group D की परीक्षा की तैयारी के लिए करंट अफेयर्स के महत्वपूर्ण प्रश्न।\nआसानी से समझाई गई Railway Reasoning ।\nइस चैनल पर इनके अलावा सभी प्रकार की सरकारी प्रतियोगिता परीक्षाओं के महत्वपूर्ण वीडियो ऑनलाइन देखने के प्राप्त होंगे।\n5. NEXT EXAM –\nदोस्तों Best YouTube Channel For Online Studies चैनल की बात करें तो इस चैनल पर प्रत्येक दिन की करंट अफेयर्स के परीक्षा की दृष्टि से महत्वपूर्ण प्रश्न उत्तर देखने को प्राप्त होंगे। वैसे देखा जाए तो यह यूट्यूब चैनल करंट अफेयर्स वीडियो के लिए काफी महत्वपूर्ण है, क्योंकि इस पर प्रतिदिन करंट अफेयर से संबंधित वीडियो अपलोड की जाती है।\nNEXT EXAM यूट्यूब चैनल पर आपको यह देखने को मिले –\nUttar Pradesh Police Constable Exam Questions\nऊपर दिए गए टॉपिक्स पर इस चैनल की वीडियो देखने को प्राप्त होगी, जिससे आपको अपनी पढ़ाई में काफी सहायता होगी।\nदोस्तों यदि आपको हमारी इस पोस्ट में डाली गई सामग्री Best5YouTube Channel For Online Studies अच्छी लगी हो, तो कमेंट करके जरूर बताएं।\n1 thought on “Best5YouTube Channel For Online Studies In 2021”\nPingback: Best Rajasthaan Ke Prasiddh Darshaneey Sthal 2021 - Hindi Digital Media


जानिए बॉलीवुड के मशहूर संगीत निर्देशक नौशाद अली से जुड़े दिलचस्प तथ्य - Lalita Times\nHome सिनेमा और टीवी जानिए बॉलीवुड के मशहूर संगीत निर्देशक नौशाद अली से जुड़े दिलचस्प तथ्य\nनौशाद अली भारतीय की हिंदी फिल्मों के मशहूर संगीत निर्देशक थे। उन्हें व्यापक रूप से हिंदी फिल्म उद्योग के महानतम और अग्रणी संगीत निर्देशकों में से एक माना जाता है। उन्हें विशेष रूप से हिंदी फिल्मों में शास्त्रीय संगीत का उपयोग करके उसकी लोकप्रियता सामान्य लोगों के बीच बनाने के लिए जाना जाता है। एक स्वतंत्र संगीत निर्देशक के रूप में उनकी पहली फिल्म 1940 में “प्रेम नगर” थी। उनकी पहली संगीतमय फिल्म “रतन” थी, जो कि 1944 में रिलीज हुई। इसके बाद 35 सिल्वर जुबली हिट, 12 गोल्डन जुबली,3डायमंड जुबली मेगा हिट फिल्में रहीं। नौशाद को बॉलीवुड के फिल्म उद्योग में उनके योगदान के लिए क्रमशः 1981 और 1992 में दादा साहब फाल्के और पदम भूषण सम्मान से सम्मानित किया गया।\nनौशाद अली का प्रारंभिक जीवन और संगीत की शिक्षा\nनौशाद विंडसर म्यूजिक एंटरटेनर्स का गठन\nजब संगीत जगत में अपनी किस्मत आजमाने के लिए नौशाद ने अपना घर छोड़ दिया\nमुंबई आकर गुरु खेमचंद से मुलाकात तथा करियर की शुरुआत\nफिल्म “नई दुनिया” से शुरू हुआ सफलता का सफर और 40 रुपये प्रति माह पाने वाले नौशाद अब 25000 रुपये प्रति फिल्म चार्ज करने लगे\nकाफी समय तक नौशाद को अपने परिवार से अपने संगीत की बात छुपाई थी\nऑस्कर पुरस्कार के लिए नामांकित पहली भारतीय फिल्म के संगीतकार, नौशाद\nनौशाद द्वारा लोकप्रिय टीवी धारावाहिक के लिए तैयार किया गया बैकग्राउंड म्यूजिक\nनौशाद का परिवार एवं उनका निधन\nनौशाद द्वारा रचित “आथवाँ सुर” – एक उर्दू शायरी की किताब\nनौशाद की दिलचस्प संगीत शैली\nनिर्माता के रूप में नौशाद के द्वारा किए गए कार्य\nकहानीकार के रूप में नौशाद के द्वारा किए गए कार्य\nनौशाद द्वारा ग्रहण किए गए पद\nनौशाद को दिए गए सम्मान एवं अवॉर्ड्स\nनौशाद को दी गई श्रद्धांजलि\nनौशाद अली का जन्म 25 दिसंबर 1919 को उत्तर प्रदेश के लखनऊ शहर में हुआ था। उनका पालन पोषण भी यहीं इसी शहर में हुआ। लखनऊ भारतीय इतिहास में एक ऐसा शहर रहा है जिसकी परंपरा पर भारतीय मुस्लिम संस्कृति की छाप साफ दिखाई देती है। पुराने समय में यह भारतीय मुस्लिम संस्कृति के केंद्र के रूप में जाना जाता था। इनके पिता वाहिद अली, मुंशी (कोर्ट में क्लर्क) का कार्य करते थे। बचपन से संगीत में रुचि रखने वाले नौशाद, लखनऊ से 25 किलोमीटर दूर बाराबंकी “देवा शरीफ” वार्षिक मेले में जाया करते थे, जहां उन दिनों के सभी महान कव्वाल और संगीतकार संगीत प्रेमियों के सामने अपने संगीत का प्रदर्शन प्रस्तुत किया करते थे। उन्होंने हिंदुस्तानी संगीत का ज्ञान उस्ताद गुरबत, उस्ताद युसूफ अली, उस्ताद बब्बन साहब और अन्य लोगों के संगत में सीखा। वह हारमोनियम की मरम्मत भी करते थे। बचपन से ही वे एक जूनियर थिएटर क्लब में शामिल हो गए और क्लब में संगीत कलाकार के रूप में उन्होंने अपनी नाट्य प्रस्तुतियां देना शुरू कर दिया। वह लखनऊ के रॉयल थियेटर में मूक फिल्में देखा करते थे। थिएटर के मालिक उस दौरान संगीतकारों की एक टीम, संगीत बजाने के लिए नियुक्त करते थे। इन संगीतकारों की टीम में तबला, हारमोनियम, सितार और वायलिन बजाने वाले लोग हुआ करते थे। संगीतकार पहले फिल्म देखते थे, फिर नोट्स बनाते और अंत में कहां किस तरह का संगीत देना है यह निर्धारित करते थे। जब शाम को शो शुरू होता, तो वे पर्दे के सामने बैठते थे और दृश्यों अनुसार दृश्यों के लिए संगीत बजाते थे। यह उस समय एक साथ एक ही समय में मनोरंजन और संगीत सीखने का एक शानदार तरीका था। इस दौरान उन्होंने फिल्म की पृष्ठभूमि में संगीत की उपयोगिता और उसकी बारीकियों को अच्छे से समझा।\nसमय के साथ नौशाद ने अपने विंडसर म्यूजिक एंटरटेनर्स या सिर्फ विंडसर एंटरटेनर्स का गठन किया, उन्होंने विंडसर नाम सिर्फ इसलिए रखा क्योंकि उन्होंने लखनऊ के आसपास यह नाम देखा था और उन्हें इसका गोलाकार चक्र बहुत पसंद आया। आगे चलकर इंडियन स्टार थिएटर कंपनी जो कि एक थिएटर था और लखनऊ की गोलागंज कॉलोनी में स्थित था, का नेतृत्व किया। उन्हें लड्डन खान से तब तक प्रशिक्षण लिया, जब तक कि वह स्वतंत्र रूप से एक संगीतकार के रूप में कार्य करने के लिए सक्षम नहीं हो गए। इसके बाद ही उन्होंने पंजाब, राजस्थान, गुजरात और सौराष्ट्र जैसी जगहों के लोकगीतों में छुपी दुर्लभ संगीत की बारीकियों को समझा और पूरी तरह से आत्मसात करके अपने संगीत में जोड़ने की कोशिश की। यात्रा करने वाला इनकी यह कंपनी वीरमगाम, गुजरात तक पहुंच गईं, जहां पैसों की कमी के कारण इन सभी को अपने नाटकीय प्रॉप्स और संगीत वाद्ययंत्र बेचने पड़े। उस समय नौशाद के दोस्तों में उनके एक दोस्त की मदद से यह कंपनी वापस लखनऊ आ सकी।\nनौशाद सिनेमा जगत में आने से पहले ही मूक सिनेमा के प्रशंसक बन गए थे और फिर 1931 में भारतीय सिनेमा को जब आवाज और संगीत दोनों मिले, तो ये 13 वर्षीय बालक, नौशाद सिनेमा के प्रति और अधिक मंत्रमुग्ध हो गए। लेकिन उनका परिवार इस्लामिक डिक्टेट का सख्त अनुयायी था और इसी कारण उनके पिता ने उन्हें सख्त हिदायत दी, कि यदि वह घर पर रहना चाहते हैं, तो संगीत छोड़ दें। परंतु नौशाद कहां संगीत छोड़ने वाले थे, ऐसी स्थिति में एक संगीतकार के रूप में अपनी किस्मत आजमाने के लिए वह 1937 के अंत में मुंबई भाग आए।\nमुंबई आकर शुरुआत में वह कोलाबा में लखनऊ (उत्तर प्रदेश) से परिचित के साथ रहने लगे। परंतु थोड़े दिन उपरांत वह वहां से निकल कर दादर के फुटपाथ पर सोने लगे, जो कि ब्रॉडवे थियेटर के विपरीत था। उन्होंने उस्ताद झंडे खान (जो उस समय अपनी कैरियर की सफलता के चरम पर थे) के यहां 40 रुपये के मासिक वेतन पर नौकरी की। इसके बाद उन्होंने एक फिल्म में काम किया, जिसका प्रड्यूसर एक रूसी नागरिक था और स्टूडियो चेंबूर में था। परंतु यह फिल्म कभी पूरी ना हो सकी। नौशाद एक पियानो वादक थे इसलिए उन्होंने उस्ताद मुश्ताक हुसैन की ऑर्केस्ट्रा में कुछ समय पियानो वादक के रूप में कार्य किया। उन्होंने अधूरी फिल्म स्कॉर्पियो पूरा किया और मुश्ताक हुसैन के सहायक के रूप में उनको श्रेय दिया गया। इसके पश्चात संगीतकार खेमचंद प्रकाश ने उन्हें 60 रुपए प्रति माह के वेतन पर रंजीत स्टूडियो में “कंचन” फिल्म के सहायक के रूप में अपने पास काम पर रख लिया। जिसके लिए नौशाद ताउम्र उनके आभारी रहे और उन्होंने एक साक्षात्कार के दौरान खेमचंद को अपना गुरु तक कहा।\nनौशाद के दोस्त और गीतकार डी.एन. मधोक ने नौशाद की इस असामान्य प्रतिभा और संगीत के प्रति उनके रुझान को देखते हुए उन पर भरोसा किया और उन्हें विभिन्न फिल्म निर्माताओं से परिचित करवाया। रंजीत स्टूडियो के मालिक चंदूलाल शाह ने अपनी आने वाली फिल्मों में से एक के लिए नौशाद को साइन करने की पेशकश कर दी। नौशाद ने भी बड़े उत्साह से इस फिल्म के लिए “बता दे कोई कौन गली श्याम” नामक ठुमरी की रचना की। लेकिन दुर्भाग्यवश यह फिल्म कभी भी रिलीज नहीं हुई। इसके बाद वह पंजाबी फिल्म मिर्जा साहब 1939 के सहायक संगीत निर्देशक बने।\nनौशाद ने शास्त्रीय संगीत की रागों और लोक संगीत के आधार पर अपनी धुनों को बनाकर फिल्मों में एक संगीत का चलन शुरू किया। जो लोगों द्वारा बहुत पसंद भी किया गया। उन्होंने 1940 में स्वतंत्र रूप से अपनी पहली हिंदी फिल्म प्रेम नगर की रचना की। इस पिक्चर की कहानी को कच्छ में सेट किया गया। जिसके लिए इन्होंने यहां के लोक संगीत के विषय में काफी शोध किया। ए. आर. करदार की फिल्म “नई दुनिया” (1942) में उन्हें एक संगीत निर्देशक के रूप में पहली बार प्रसिद्धि मिली और उन्होंने ‘करदार प्रोडक्शंस’ के लिए नियमित रूप से काम करना प्रारंभ कर दिया। हालांकि करदार प्रोडक्शन ने उन्हें इतनी छूट दी थी, कि वह करदार प्रोडक्शन के बाहर भी काम कर सकते थे और यह छूट उनके करियर के दौरान जारी रही। ए. आर. करदार का ध्यान उन पर पहली बार फिल्म शारदा (1942) के दौरान गया। रतन (1944) वह फिल्म थी, जिसने नौशाद को शीर्ष पर पहुंचा दिया, इसी की वजह से उन दिनों में भी एक फिल्म के लिए 25000 रुपये चार्ज करने में सक्षम हो गए थे।\nफिल्म विशेषज्ञ और लेखक राजेश सुब्रमण्यन का कहना है कि 1944 में करदार प्रोडक्शन ने रतन जैसी फिल्म बनाने के लिए उस समय 75,000 रुपये खर्च किए थे। नौशाद साहब का संगीत इतनी शानदार तरीके से लोगों के बीच लोकप्रिय हुआ, कि कंपनी ने पहले ही साल में ग्रामोफोन की बिक्री से रॉयल्टी के रूप में 300,000 रुपये कमा लिए थे। 1942 से 1960 के दशक के अंत तक, उनकी गिनती हिंदी फिल्मों के शीश संगीत निर्देशकों में होने लगे थे। उन्होंने अपने जीवन काल में कुल 65 फिल्में कीं। उनमें से 26 फिल्मों ने सिल्वर जुबली (25 सप्ताह चलने) का जश्न मनाया 8 ने स्वर्ण जयंती (50 सप्ताह चलने) का जश्न मनाया,4ने डायमंड जुबली (60 सप्ताह चलने) का जश्न मनाया। नौशाद ने कई गीतकारों के साथ काम किया, जिनमें शकील बदायूनी, मजरूह सुल्तानपुरी, डी. एन. मधोक, जिया सरहदी, युसूफली कीचरी और खुमार बाराबंकवी शामिल हैं।\nलखनऊ में स्थित उनका परिवार इस समय भी उनके संगीत के सख्त खिलाफ रहा और नौशाद को अपने परिवार से इस तथ्य को छुपाना पड़ा कि इस फिल्म के संगीत की रचना उन्होंने की थी। जिस समय नौशाद की शादी हुई, तब बैंड बाजे वाले नौशाद की फिल्म “रत्तन” के सुपरहिट गानों की धुन बजा रहे थे और इधर नौशाद के पिता और ससुर संगीतकार की निंदा कर रहे थे, जिसने इन गानों की रचना की थी। उस समय भी नौशाद के अंदर यह बताने का साहस ही नहीं हुआ कि यह वह संगीत है जिसे उन्होंने तैयार किया है। नौशाद हिंदू मुस्लिम की संस्कृति और उनकी भाषाओं की संस्कृतियों की अच्छी समझ रखते थे।\nमदर इंडिया 1957 की बेहतरीन फिल्मों में से एक थी। इसका संगीत भी नौशाद ने ही बनाया था। यह पहली भारतीय फिल्म थी जिसे ऑस्कर पुरस्कार के लिए नामांकित किया गया था। 1981 में नौशाद को भारतीय सिनेमा में उनके जीवन भर के योगदान के लिए दादा साहब फाल्के पुरस्कार से सम्मानित किया गया। 1988 में मलयालम फिल्म “ध्वनि” के लिए नौशाद ने एक गाना बनाया जिसे पी. सुशीला और केजे येसुदास ने गाया, यह गीत सदाबहार सुपर हिट गाना बना, और तीन दशकों से भी ज्यादा का समय बीतने के बावजूद यह लोगों के बीच लोकप्रिय बना रहा। उनके सहायकों में, मोहम्मद शफी, जैरी अमलदेव, गुलाम मोहम्मद जो कि संगीतकार थे, प्रमुखता से उनके साथ खड़े रहे।\nनौशाद ने 1988 में टीवी धारावाहिक “अकबर द ग्रेट” के लिए बैकग्राउंड म्यूजिक भी तैयार किया था, जो कि हिंदी फिल्म अभिनेता संजय खान और फिरोज खान के भाई अकबर खान के द्वारा निर्देशित किया गया था। “टीपू सुल्तान की तलवार” भी संजय खान और अकबर खान द्वारा निर्मित और निर्देशित था, यह लोगों के बीच बेहद लोकप्रिय धारावाहिक रहा।\nवह छह बेटियों जुबेडा, फेहमीदा, फरीदा, सईदा, रशीदा, और वहीदा और तीन बेटों रहमान नौशाद, राजू नौशाद और इकबाल के पिता थे। रहमान नौशाद ने उनकी कुछ फिल्मों में उनके सहायक के रूप में कार्य किया। साथ ही, नौशाद ने, रहमान नौशाद द्वारा निर्देशित दो फिल्में माई फ्रेंड (1974) और तेरी पायल मेरे गीत (1989) के लिए संगीत भी तैयार किया। नौशाद को भारतीय फिल्म उद्योग के सबसे सम्मानित और सफल संगीत निर्देशकों स्थान दिया गया। नौशाद ने महाराष्ट्र राज्य सरकार से “हिंदुस्तानी संगीत” को बढ़ावा देने के लिए एक संस्थान खोलना चाहते थे, जिसके लिए उन्होंने सरकार से एक भूखंड को मंजूरी देने का अनुरोध भी किया। उनके जीवनकाल के दौरान उस भूखंड के लिए सरकार ने मंजूरी दे दी और “नौशाद अकादमी ऑफ हिंदुस्तानी संगीत” का गठन किया गया। नौशाद की मृत्यु5मई 2006 को 86 वर्ष की आयु में हृदयगति रुकने के कारण मुंबई में हुई थी। उन्हें जुहू में स्थित मुस्लिम कब्रिस्तान में दफनाया गया था।\nनौशाद एक सम्मानित और उच्च श्रेणी के कवि भी थे और उन्होंने “आथवाँ सुर” (“द एट नोट”) नामक शीर्षक से अपनी उर्दू शायरी की किताब को औपचारिक रूप से लांच किया और नवरस लेबल ने इसे एल्बम का रूप देते हुए इसका नाम आठवां सुर – द अदर साइड ऑफ नौशाद, इसमें उन्होंने नौशाद की 8 गजलों को लिया, इसको “हौसलों के बुक फेयर” और “बुक मेला उत्सव” के दौरान नवंबर 1998 में लांच किया गया। इस एलबम की बोल और रचना नौशाद द्वारा बनाई गई थीं और हरिहरन ने इन गजलों को गाया था एवं उत्तम सिंह ने इसे व्यवस्थित किया था। इसमें मौजूद आठ गजलों की सूची कुछ इस प्रकार है-\nकभी मेरी याद उनको आगी से होगी – ए हरिहरन और प्रीति उत्तम सिंह\nआबदियोन में दश्त का मुंजर भी आया – ए हरीहरन\nआज की बात कल पे क्या करें – ए हरिहरन और प्रीति उत्तम सिंह\nमुज को मुअइज किजीये – ए हरिहरन\nघटा छाई थी सावन खुल के बरस – प्रीति उत्तम सिंह\nसावन के जब बड़ल छाये – ए हरिहरन\nपीनय वेलाय बेखुदी कह कै ले – ए हरिहरन और प्रीति उत्तम सिंह\nतन्हा ख़ुद बोलो करूँ – प्रीति उत्तम सिंह\nनौशाद ने फिल्मी गीतों के लिए शास्त्रीय संगीत के साथ कुछ इस तरह का ताना-बाना बुना कि यह नया स्टाइल हर किसी को बहुत पसंद आया। “बैजू बावरा” जैसी कुछ ऐसी फिल्मों रही, जिनके लिए उन्होंने शास्त्रीय संगीत की सभी राग-विधाओं को संगीतबद्ध किया। “बैजू बावरा” के लिए उन्होंने जाने-माने गायक आमिर खान को इस फिल्म के संगीत सलाहकार के रूप में नियुक्त किया। नौशाद शहनाई से लेकर मेंडोलिन और अन्य पश्चिमी वाद्य यंत्रों की भी अच्छी समझ रखते थे। वे अपनी रचनाओं में पश्चिमी संगीत के मुहावरों को शामिल करते थे। यहां तक कि उन्हें पश्चिमी शैली के आर्केस्ट्रा की रचना तक करना आता था। उनके संगीत में एक नयापन था, जो उस समय के बाकी संगीतकारों के संगीत में देखने को नहीं मिलता था।\n1940 दशक की शुरुआत में, आधी रात को शांत पार्कों और उद्यानों में रिकॉर्डिंग की जाती थी, क्योंकि उन दिनों स्टूडियो साउंडप्रूफ रिकॉर्डिंग रूम जैसे नहीं होते थे। बगीचों में, टिन की छतों वाले स्टूडियो में गूंजती आवाज़ जैसी कोई प्रतिध्वनि और गड़बड़ी नहीं होती थी।\nकुछ फिल्में जैसे कि “उड़न खटोला” और, “अमर” के लिए, उन्होंने एक विशेष प्रकार से कलाकार की आवाज को रिकॉर्ड किया। इसके लिए उन्होंने पहले कलाकार की आवाज को 90 के पैमाने पर रिकॉर्ड किया, फिर इसे 70 पर, फिर 50 पर और इसी तरह आगे रिकॉर्डिंग जारी रखीं। पूरी रिकॉर्डिंग के बाद, जब इसके गीतों को सुना गया, तो जो प्रभाव हुआ वह बहुत जबरदस्त था।\nनौशाद पहले व्यक्ति थे जिन्होंने साउंड मिक्सिंग को फिल्मों में जगह दिलवाई साथ ही उन्होंने आवाज को पहले अलग से रिकॉर्ड किया और बाद में म्यूजिक ट्रैक के साथ रिकॉर्डिंग करवाई ऐसे करवाने का प्रभाव काफी अलग और बेहतरीन साबित हुआ।\nसाथ ही नौशाद बांसुरी और शहनाई, तथा सितार और मैंडोलिन को संयोजित करने वाले भी पहले व्यक्ति थे।\nउन्होंने अकॉर्डियन को हिंदी फिल्मों के संगीत में जगह दिलवाई।\nफिल्म की कहानी के पात्र के मूड और संवाद के अनुसार बैकग्राउंड संगीत पर भी ध्यान केंद्रित हो सके, ऐसे संगीत की रचना की।\nनौशाद के सबसे बड़े योगदान में भारतीय शास्त्रीय संगीत को फिल्मों में लाना माना जाता है। उनकी रचनाएं रागों से भी प्रेरित थीं, इसे लोगों के बीच लोकप्रिय बनाने के लिए, इन्होंने अपने संगीत के लिए कुछ प्रतिष्ठित शास्त्रीय कलाकारों को जैसे आमिर खान और डी. वी. पलुस्कर को “बैजू बावरा” और बड़े गुलाम अली खान को “मुग़ल-ए-आज़म” (1960) के लिए चुनाव किया।\n“बैजू बावरा” (1952), ने नौशाद की शास्त्रीय संगीत की समझ और उनकी क्षमता का प्रदर्शन सभी के सामने प्रदर्शित किया, जिसके लिए उन्होंने 1954 में पहला फ़िल्मफ़ेयर सर्वश्रेष्ठ संगीत निर्देशक का पुरस्कार जीता।\nनौशाद ने “बैजू बावरा” के बारे में रिलीज से पहले मीडिया के साथ बैठक में एक टिप्पणी की, कि “जब लोगों ने सुना कि फिल्म शास्त्रीय संगीत और रागों से भरी होगी, तो उन्होंने विरोध किया, ‘लोगों को सिरदर्द होगा’ और ‘वे भाग जाएंगे।’ परंतु मैं अपने निश्चय पर अडिग था। मैं लोगों का शास्त्रीय संगीत के प्रति रवैया और सोच बदलना चाहता था, कुछ ऐसा फिल्मों में लाना चाहता था जो लोगों को पसंद भी आए और हमारी संस्कृति के संगीत के साथ जुड़ा हुआ भी हो, इसीलिए हमने उन्हें अपनी संस्कृति के संगीत के साथ इसे प्रस्तुत किया और लोगों ने इस काम को पसंद भी किया।”\nफिल्म आन (1952) के लिए वह पहले व्यक्ति थे, जिन्होंने 100 ऑर्केस्ट्रा का इस्तेमाल किया।\nवह भारत में, पश्चिमी अंकन की प्रणाली को विकसित करने वाले पहले संगीतकार थे।\nफिल्म “आन” के संगीत का अंकन लंदन में एक पुस्तक के रूप में भी प्रकाशित किया गया।\nफिल्म “उड़न खटोला” (1955) में, उन्होंने ऑर्केस्ट्रा के उपयोग के बिना ही एक पूरे गाने को रिकॉर्ड किया, उन्होंने संगीत वाद्य यंत्रों की जगह गुनगुनाने की ध्वनि को इस्तेमाल किया।\nफिल्म “मुग़ल-ए-आज़म” (1960) का गीत “ऐ मोहब्बत जिंदाबाद”, के लिए उन्होंने 100 व्यक्तियों की कोरस में इस्तेमाल किया।\nफिल्म केेे एक अन्य गीत “प्यार किया तो डरना क्या” के लिए उन्होंने लता मंगेशकर को बाथरूूम में बंद किया और गीत के एक हिस्से को प्रस्तुत करने के लिए कहा, सब कुछ उन्होंने गूंज के प्रभाव को प्राप्त करने के लिए किया था।\nफिल्म “गंगा जमुना” (1961), में उन्होंने पूरी तरह से भोजपुरी बोली में गीत का इस्तेमाल किया।\nइसी प्रकार कुछ अलग करने की चाह में उन्होंने फिल्म “मेरे महबूब” (1963), के शीर्षक गीत में सिर्फ छह उपकरणों का इस्तेमाल किया।\n2004 में, क्लासिक मुग़ल-ए-आज़म (1960) का एक रंगीन संस्करण जारी किया गया, जिसके लिए आज के संगीतकारों द्वारा, नौशाद के लिए एक बार फिर से एक ऑर्केस्ट्रा संगीत का इंतजाम किया गया (जो मूल रूप से डॉल्बी डिजिटल में था ) जबकि मूल साउंडट्रैक से सभी एकल संगीत को बनाए रखा गया।\nउन्होंने 86 वर्ष की आयु में एक शाश्वत लव स्टोरी ताजमहल की धुनों की रचना की यह फिल्म 2005 में बनी थी।\nउड़न खटोला (1955)\nमालिक (1958) इस फ़िल्म के संगीत निर्देशक गुलाम मोहम्मद थे।\nतेरी पायल मेरे गीत (1989)\nआलम-ए-उर्दू सम्मेलन (दिल्ली) के अध्यक्ष\nसिने म्यूजिक डायरेक्टर्स एसोसिएशन के अध्यक्ष\nमहाराष्ट्र स्टेट एंगलिंग एसोसिएशन के अध्यक्ष\nभारतीय प्रदर्शन अधिकार सोसायटी के अध्यक्ष\nमुंबई के विशेष कार्यकारी मजिस्ट्रेट का शीर्षक\n1954: फिल्मफेयर सर्वश्रेष्ठ संगीत निर्देशक पुरस्कार – बैजू बावरा\n1961: बंगाल फिल्म जर्नलिस्टस एसोसिएशन का बंगाली फिल्म गंगा जमुना (1961) के लिए सर्वश्रेष्ठ संगीत निर्देशक का पुरस्कार\n1975: टेलीविज़न सेंटर, मुम्बई द्वारा निर्मित “नौशाद अली”, 30 मिनट की एक डॉक्यूमेंट्री फ़िल्म\n1981: दादा साहब फाल्के पुरस्कार1984: लता मंगेशकर पुरस्कार (मध्य प्रदेश राज्य सरकार का पुरस्कार)\n1987: अमीर खुसरो पुरस्कार\n1990: टीपू सुल्तान टीवी श्रृंखला “टीपू सुल्तान की तलवार” के लिए सर्वश्रेष्ठ संगीत\n1992: संगीत नाटक अकादमी पुरस्कार1992: भारतीय सिनेमा में उनके जीवनकाल के योगदान के लिए पदम भूषण पुरस्कार\n1993: उत्तर प्रदेश सरकार द्वारा अवध रत्न पुरस्कार\n1994: महाराष्ट्र गौरव पुरस्कार पुरस्कार\n2000: स्क्रीन लाइफ टाइम अचीवमेंट अवार्ड\nनौशाद के जीवन और कार्यों के ऊपर पांच फिल्में बनी। जीवनी संबंधी पुस्तकों की बात करें तो शशिकांत किणीकर की दास्तान-ए-नौशाद (मराठी) हैं, आज गावत मन मेरो (गुजराती), शमा और सुषमा पत्रिकाओं में क्रमशः “नौशाद की कहानी, नौशाद की जुबानी” शीर्षक से हिंदी और उर्दू जीवनी रेखाचित्र, जिसका बाद में मराठी में अनुवाद शशिकांत किनिकर द्वारा किया गया था। किनिकर ने “नौशाद के नोट्स” नामक एक पुस्तक भी निकाली, जिसमें नौशाद के जीवन के कुछ दिलचस्प किस्से हैं।\n2008: बांद्रा में स्थित कार्टर रोड का नाम बदलकर उनकी स्मृति मेंसंगीतसम्राट नौशाद अली मार्ग कर दिया गया।\nPrevious articleजानिये भरतनाट्यम की विलक्षण नृत्यांगना ‘रुक्मिणी देवी’ के जीवन के अद्भुत प्रसंग\nNext articleजानिए पॉलीसिस्टिक ओवरी सिंड्रोम (पी.सी.ओ.एस.) से जुड़ी वैज्ञानिक जानकारी\nअनन्या पांडे से जुड़े ये रोचक तथ्य जानकर आप हैरान रह जायेंगे\nजानिये ‘तारा सुतारिया’ के बारे में अनोखी और अनजानी बातें\nरखिये बॉलीवुड की अंदरूनी खबर. जानिये ये 36 धांसू राज\nक्या आप जानते हैं कार्तिक आर्यन के जीवन के ये राज़?


MP: चोरी के बाद जश्न का वीडियो करता था टिकटॉक पर अपलोड, चढ़ा पुलिस के हत्थे - Ratlam ticket theft in train celebration tiktok video making upload police arrest - AajTak\nMP: चोरी के बाद जश्न का वीडियो करता था टिकटॉक पर अपलोड, चढ़ा पुलिस के हत्थे\nचोर ट्रेनों में पहले यात्रियों के सामान पर हाथ साफ करता था और फिर किसी भी स्टेशन पर उतर जाता. जीआरपी के मुताबिक इस चोर की एक खास आदत थी कि हर चोरी के बाद जश्न का वीडियो टिकटॉक पर अपलोड करता था.\nचोरी के जश्न का वीडियो अपलोड करने वाला गिरफ्तार\nरतलाम, 02 अगस्त 2019, अपडेटेड 03 अगस्त 2019 02:14 IST\nरतलाम में पुलिस ने एक ऐसा चोर पकड़ा है जो पहले चोरी करता था उसके बाद टिकटॉक पर जश्न मनाता था. ये चोर ट्रेनों में यात्रियों के सामान पर हाथ साफ करता था और फिर टिकटॉक ऐप के जरिए जश्न का वीडियो भी अपलोड करता था. पुलिस ने इस चोर से करीब तीन लाख रुपए का सामान भी बरामद किया गया.\nमुंबई-दिल्ली रेल मार्ग पर रतलाम महत्वपूर्ण और व्यस्त जंक्शन है. यहां से हर दिन कई ट्रेनें गुजरती हैं. यहां पिछले कई दिनों से यात्रियों के सामान चोरी होने की शिकायतें मिल रही थीं. रतलाम जीआरपी ने चोरी की इन वारदातों का खुलासा करने की बहुत कोशिश की लेकिन चोर इतना शातिर था कि हर बार पुलिस की पड़ताल से बच जाता था. तंग आकर जीआरपी ने मुखबिरों का जाल बिछाया. जिसके बाद ऐसे ही एक मुखबिर की सूचना पर चोर आखिरकार पुलिस के हत्थे चढ़ गया.\nजानकारी के मुताबिक आरोपी का नाम मुकेश बताया जा रहा है. मुकेश बिहार के मधुबनी का रहने वाला है. मुकेश को रतलाम जीआरपी ने गाजियाबाद स्टेशन से गिरफ्तार किया है. आरोप है कि वह ट्रेनों में पहले यात्रियों के सामान पर हाथ साफ करता था और फिर किसी भी स्टेशन पर उतर जाता था. जीआरपी के मुताबिक इसकी एक खास आदत थी कि हर चोरी के बाद वह चोरी के जश्न का वीडियो टिकटॉक पर अपलोड करता था.\nरतलाम जीआरपी से जुड़े अधिकारी केसी टंडन ने बताया कि मुकेश के पकड़े जाने के बाद ट्रेनों में चोरी की कई वारदात का खुलासा हुआ है. ये चोर खास तौर पर महिलाओं के पर्सों पर हाथ साफ करता था. आरोपी के पास से 8 मोबाइल, सोने की चेन, मंगलसूत्र और अन्य सामान बरामद किया गया है.\nये चोर टिकटॉक ऐप पर पिछले महीने काफी सुर्खियों में रह चुका है. केंद्र सरकार की ओर से टिकटॉक को संचालित करने वाली कंपनी को नोटिस जारी कर जवाब मांगा गया था. सरकार ने टिकटॉक के जरिए 'राष्ट्रविरोधी गतिविधियों' और 'अश्लीलता' को बढ़ावा मिलने की आशंका जताते हुए इस पर कड़ा रुख अपनाया था. लेकिन चोरी के बाद टिकटॉक पर वीडियो के जरिए चोरी के जश्न मनाने का ये अपने तरह का पहला मामला है.\nरतलाम लोकसभा सीट पर 75.24 फीसदी वोटिंग दर्ज\nरतलाम लोकसभा: दिलीप सिंह भूरिया के निधन से BJP को नुकसान, कांतिलाल ने


आर. बाल्की की फिल्म का फर्स्ट लुक आया सामने, दिखी अभिषेक बच्चन और सैयामी खेर की जबरदस्त बॉन्डिंग\nGhoomer First Look अभिषेक बच्चन और सैयामी खेर इन दिनों आर. बाल्की की आगामी फिल्म घूमर की शूटिंग में व्यस्त हैं। अब बुधवार को अभिनेत्री ने एक तस्वीर साझा की है जिसमें वो अभिषेक बच्चन के साथ किसी विषय पर गहन चर्चा करती हुई दिख रही हैं।\nनई दिल्ली।Ghoomer First Look: अभिनेता अभिषेक बच्चन इन दिनों अपनी आगामी फिल्म घूमर को लेकर काफी व्यस्त हैं। इस फिल्म में उनके साथ सैयामी खेर मुख्य किरदार में नजर आने वाली हैं। अब घूमर से अभिषेक बच्चन और एक्ट्रेस सैयामी खेर का फर्स्ट लुक रिवील किया गया है, जिसमें दोनों बेहद अलग अंदाज में दिख रहे हैं। घूमर के इस फर्स्ट लुक को अभिनेत्री सैयामी खेर ने अपने आधिकारिक ट्विटर हैंडल पर शेयर किया है।\nइस तस्वीर में देखा जा सकता है कि सैयामी अपने कोच अभिषेक बच्चन के साथ किसी चीज की बारीकी पड़ताल कर रहीं हैं। साथ ही फर्स्ट लुक के जरिए दोनों के बीच की बॉन्डिंग को भी दिखा गया है। सैयामी खेर ने फिल्म में अपनी इस यात्रा के बारे में बताते हुए लिखा, मुझे कुछ सबसे अच्छे लोगों के साथ एक प्रोजेक्ट मिला, जो मुझे वो गेम खेलने देता है, जो मुझे बहुत पसंद है। इससे मुझे भावानात्मक और शारीरिक रूप से अब तक की सबसे चुनौतीपूर्ण भूमिकाओं में से एक को निभाने की अनुमति मिलती है। ये सच होते देखना बहुत अच्छा लगता है और मुझे उम्मीद है कि मैं आगे भी खेलना जारी रखूंगी। घूमर।\nजानकारी के अनुसार, अभिषेक बच्चन इस फिल्म में एक कोच की भूमिका में नजर आने वाले हैं, जो सैयामी खेर को एक खिलाड़ी के रूप में खेलने के लिए प्रोत्साहित करते हुए दिखाई देंगे। हालांकि अभी फिल्म निर्माताओं द्वारा फिल्म की कहानी और कास्ट को लेकर कोई आधिकारिक सूचना साझा नहीं की है।\nआपको बता दें, आर बाल्की की इस फिल्म की शूटिंग शुरू होने की जानकारी अभिनेता ने कुछ महीनों पर अपने बर्थडे पर फिल्म के नाम का एक क्लैपबोर्ड की तस्वीर साझा कर दी थी। इस तस्वीर में भगवान गणेश जी की तस्वीर के आगे घूमर का क्लैपबोर्ड रखा हुआ नजर आ रहा था।\nअभिषेक बच्चन का वर्कफ्रंट\nवहीं, बात उनके वर्कफ्रंट की करें तो वो अनुराग कश्यप के निर्देशन में बनने वाली फिल्म गुलाब जामुन में अपनी पत्नी ऐश्वर्या राय बच्चन के साथ मुख्य किरदार में नजर आने वाले हैं। हालांकि अभी फिल्म के बारे में निर्माताओं ने आधिकारिक जानकारी साझा नहीं की है।\nअभिषेक बच्चन को आखिरी बार तुषार जलोटा के निर्देशन में बनी फिल्म दसवीं देखा गया था। इस फिल्म में उन्होंने एक जाट नेता की भूमिका निभाई है, जो भष्ट्राचार के एक मामले में न्यायिक हिरासत में भेज दिया है। जिसके बाद उसकी राजनीतिक विरासत को उनकी पत्नी विमला चौधरी संभालती हैं।


हमें तय करना दुनिया में दिल्ली की कौन सी तस्वीर जानी चाहिए-केजरीवाल - हिंदी समाचार: HS News\nहमें तय करना दुनिया में दिल्ली की कौन सी तस्वीर जानी चाहिए-केजरीवाल\nनई दिल्ली, 26 फरवरी (हि.स.). दिल्ली विधानसभा के तीन दिवसीय सत्र के आज तीसरे दिन उप-राज्यपाल के अभिभाषण पर धन्यवाद प्रस्ताव पर चर्चा हुई. इस दौरान दिल्ली के मुख्यमंत्री अरविंद केजरीवाल ने कहा कि आज के अखबारों ने दो तरह की खबर छापी है.\nपहली दिल्ली के सरकारी स्कूलों के बारे में और दूसरी दिल्ली के दंगों के बारे में. अब हमें तय है की दुनिया में दिल्ली की कौन सी तस्वीर जानी चाहिए.उन्होंने कहा कि सारे धर्म के लोगों एक साथ खड़े होने का वक़्त आ गया हैं. हम सबको एक साथ खड़े होने की ज़रूरत है. आधुनिक दिल्ली लाशों की नींव के ऊपर नहीं बन सकती.\nकेजरीवाल ने आगे कहा कि अब नफरत की राजनीति बर्दाशत नहीं की जाएगी, दंगो की राजनीति बर्दाश्त नहीं की जाएगी. अब पूरी दिल्ली को एक साथ खड़े होकर कहना होगा कि अब ये भाई से भाई को लड़ाने वाली राजीनीति बर्दाश्त नहीं की जाएगी. इस दौरान सत्ता पक्ष और विपक्ष कई बार अपने सामने आए लेकिन विधानसभा अध्यक्ष रामनिवास गोयल ने सभी को शांत कराया और चर्चा को आगे बढ़ाया.\nइससे पहले दिल्ली सरकार में मंत्री गोपाल राय ने कहा कि इस बढ़ती नफरत की आग को बस मोहब्बत की आग बुझा सकती है. उसके लिए हम सब को मिलकर प्रयास करना होगा, एक सकारात्मक अभियान शुरू करना होगा.\nमंत्री राजेंद्र पाल गौतम ने कहा कि जनता के चुने हुए प्रतिनिधि का फ़र्ज़ है अगर उनके साथ चलने वाले लोग ऐसे भड़काऊ नारे लगाएं जो दंगों को बढ़ाने में सहायक हों तो प्रतिनिधि को उन्हें वहीं रोक देना चाहिए.\nआप विधायक दिलीप पाण्डेय ने कहा कि कपिल मिश्रा ने जबसे अपना मुँह खोला है दिल्ली की हवा में जहर सा घुल गया है. ऐसे व्यक्ति की जल्द से जल्द गिरफ्तारी होनी चाहिए.\nदिल्ली विधानसभा में उप-राज्यपाल के अभिभाषण पर धन्यवाद प्रस्ताव पर चर्चा में 16 विधायको को बोलने की अनुमति दी गई थी जिसमें 13 सत्ता पक्ष (आम आदमी पार्टी) और तीन विपक्ष (भाजपा) सदस्यों ने अपनी बात रखी.\nआम आदमी पार्टी के विधायक दिलीप पांडे को चर्चा के दौरान करावल नगर से बीजेपी विधायक मोहन सिंह विष्ट ने टोकते हुए दिल्ली विधानसभा को गुमराह न करने की अपील की. इसके जवाब में दिलीप पांडे भी भाजपा विधायकों से बहस करते नजर आए.\nमुख्यमंत्री अरविंद केजरीवाल ने कहा कि मैं दिल्ली पुलिस के हेड कांस्टेबल शहीद रतन लाल के परिवार को आश्वस्त करना चाहता हूं कि हम उनकी देखभाल करेंगे. ‘आप’ सरकार हिंसा में मारे गए हेड कॉन्स्टेबल रतन लाल के परिजन को एक करोड़ रुपये का मुआवजा देगी और परिवार के एक सदस्य को नौकरी देगी.\nकेजरीवाल ने कहा कि मैंने फिर से गृहमंत्री से अपील करता हूँ कि दिल्ली में हालात को काबू करने के लिए सेना को बुलाया जाए. मैं दिल्ली के सारे लोगों को आश्वस्त करना चाहता हूँ कि दिल्ली सरकार की तरफ से सहायता में कोई कमी नहीं रहेगी. हम दिल्ली की शांति के लिए, दिल्ली की जनता के लिए हर जरूरी कदम उठाएंगे.\nहिन्दुस्थान समाचार /प्रतीक /जितेन्द्र तिवारी\nCategories दिल्ली, राष्ट्रीय Tags Arvind Kejriwal, caa, Delhi, delhi violence, LG Leaveacomment Post navigation\nरक्षामंत्री राजनाथ सिंह और सीडीएस जनरल बिपिन रावत से मिले राजेंद्र सिंह\nशहीद रतन लाल के परिजनों को दिल्ली सरकार देगी एक करोड़ रु. का मुआवजा


पलामू: पारा कर्मियों की हड़ताल का कोविड जांच पर असर, 80 प्रतिशत से घटकर हुआ 40 फीसदी - NEWSWING\nPalamu: अनुबंधित पारा मेडिकल कर्मचारियों की हड़ताल से मरीज भगवान भरोसे रह गये हैं. पलामू के5सौ सहित राज्य के 10 हजार कर्मी पिछले 72 घंटे से अधिक समय से हड़ताल पर हैं. इससे कोरोना जांच पर से लेकर अन्य स्वास्थ्य सेवाओं पर व्यापक असर पड़ा है. कोविड जांच 40 प्रतिशत पर पहुंच गयी है.\nअपनी मांगों पर जोर डालने के लिए तीन दिनों से अनुबंधित पारा मेडिकल कर्मचारी पलामू में सीएस कार्यालय के समक्ष आन्दोलन पर बैठ रहे हैं. शुक्रवार को चौथे दिन भी सभी हड़ताल पर डटे रहे. झारखंड अनुबंधित पारा चिकित्साकर्मी संघ का कहना है कि राज्य सरकार हड़ताल खत्म करने के लिए कोई पहल नहीं कर रही है. लेकिन बड़ा सवाल है कि क्या आपदा की इस घड़ी में उनका हड़ताल पर जाना सही है? क्योंकि स्वास्थ्य सेवा अनिवार्य सेवा के तहत आती हैं.\nअब सरकार इसे आपराधिक कृत्य मानने पर विचार कर रही है. कोरोना काल में सैंपल लेने से रिपोर्टिंग तक की जिम्मेदारी अनुबंधित पारा मेडिकल कर्मी ही संभाल रहे थे. हड़ताल पर जाने वालों में लैब टेक्नीशियन भी हैं.\nऐसे में कोरोना की जांच प्रभावित हुई है. प्रत्येक दिन ट्रूनेट से 80 जांच करने वाला पलामू स्वास्थ्य विभाग में यह आंकड़ा 30-40 पर आ गया है. एएनएम और जीएनएम के हड़ताल में शामिल होने से प्रसव कार्य प्रभावित हुआ है.\nइसे भी पढ़ें –स्वच्छ भारत अभियान पर लग सकता है ग्रहण, 800 कॉन्ट्रैक्ट कर्मियों की सेवा तीन सप्ताह बाद हो जायेगी समाप्त\nपलामू में सात सौ करीब पहुंचे मरीज, 383 हैं एक्टिव मामले\nजिले में कोरोना संक्रमण के मामलों में तेजी से बढ़ोतरी हो रही है. अबतक 698 पॉजिटिव मामले सामने आ चुके हैं. बुधवार को जहां रिकॉर्ड 51 मरीज मिले, वहीं गुरूवार को 30 मरीजों की पुष्टि हुई. इसमें रांची रिम्स से 26 एवं पलामू में ट्रूनेट से जांच के बाद4मरीज पॉजिटिव पाये गये.\nडीसी ने ली स्थिति की जानकारी\nपिछले चार दिनों से अनुबंधित पारा मेडिकल कर्मचारियों की हड़ताल से बिगड़ी स्थिति और उससे निपटने में स्वास्थ्य विभाग के प्रयास की आज डीसी शशि रंजन ने जानकारी ली. उपायुक्त ने जिले के सिविल सर्जन डा. जॉन एफ कनेडी, अस्पताल अधीक्षक और डीपीएम दीपक गुप्ता से स्थिति से अवगत हुए. डीसी ने कहा कि आउटसोर्सिंग कर्मियों की मदद से आपातकालीन सेवा (एसएनसीयू) सहित कोविड जांच को नियमित कराएं. ताकि स्थित नियंत्रण में रहे.\nदक्ष नहीं हैं आउटसोर्सिंग कर्मी\nस्वास्थ्य विभाग अनुबंधित पारा मेडिकल कर्मचारियों की जगह आउटसोर्सिंग कर्मियों से सेवा ले रही है. सूत्रों का कहना है कि आउटसोर्सिंग कर्मी स्वास्थ्य सेवाओं को पूरी तरह लागू कराने में दक्ष नहीं हैं. उनकी स्पीड भी पारा मेडिकल कर्मचारियों की तरह नहीं है. इससे जांच और इलाज में समय लगता है.\nअनुबंधित पारा मेडिकल कर्मचारियों की मांग\nअनुबंधित पारा मेडिकल कर्मियों को स्थाई करें. स्थाई होने तक समान काम समान वेतन लागू करें.\nईपीएफ की कटौती हो और आउटसोर्सिंग कर्मियों के बकाये का भुगतान हो.\nकोविड-19 में लगे कर्मियों को बिहार, हरियाणा और ओडिशा जैसा अतिरिक्त प्रोत्साहन राशि मिले.\nअनुबंध कर्मियों की मौत पर वह सारे लाभ मिले, जो स्थाई कर्मचारी को मिलते हैं.\nझारखंड में होम क्वारंटाइन का उल्लंघन करने पर एक दिन में 36 लोगों पर एफआइआर


Last Updated: September 19, 2020, 8:38 AM IST\nस्टारस्पोर्ट्स में कॉलम लिखते हुए गावस्कर ने लिखा है, 'आंद्रे रसेल के तौर पर कोलकाता नाइडराइर्स के पास सबसे बड़ा गेम चेंजर हैं.' बता दें कि पिछले कुछ सीज़न से आईपीएल में रसेल का शानदार प्रदर्शन रहा है. उन्होंने पिछले साल 13 पारियों में 510 रन बनाए थे. इस दौरान उनका स्ट्राइक रेट 204.81 का रहा. 56.66 की औसत से रन बनाने वाले रसेल ने पिछले सीज़न में 11 विकेट भी लिए थे. बैटिंग के मोर्चे पर रसेल कितने खतरनाक हैं इसका अंदाजा इसी बात से लगाया जा सकता है कि पिछले चार साल में उनका सबसे कम स्ट्राइक रेट 164.91 का रहा है.\nतीसरे नंबर पर खेलेंगे रसेल?\nकहा जा रहा है कि केकेआर इस बार अपने सबसे बड़े मैच फिनिशर आंद्रे रसेल को तीसरे नंबर पर बल्लेबाजी के लिए भेज सकती है. कोलकाता नाइट राइडर्स के कोच डेविड हसी ऑलराउंडर रसेल को बैटिंग ऑर्डर में ऊपर भेजने की योजना बना रहे हैं. हसी का मानना है कि अगर रसेल नंबर3पर बल्लेबाजी करते हुए 60 गेंद खेल लें, तो वो दोहरा शतक भी लगा सकते हैं.\nगावस्कर ने रसेल के अलावा ऑस्ट्रेलिया के पैट कमिंस को भी गेंम चेंजर कहा है. पैट कमिंस को केकेआर ने 15.5 करोड़ में खरीदा है. गावस्कर लिखते हैं.'धीमे विकेट पर कमिंस की गेंदे उतनी ज्यादा असरदार नहीं रहेगी. उन्हें गेंदबाजी में कुछ बदलाव लाना होगा. वो अच्छी बैटिंग भी कर सकते हैं. लेकिन इतनी भारी-भरकम कीमत होने के चलते हर किसी की निगाहें उन्ही पर टिकी रहेंगी.'


घरेलू,आयुर्वेदिक,प्राकृतिक उपचार: 2016/05\nलेबल: अंजीर का दूध, एंटी फंगल तत्व, दाद से निजात पाने के उपाय, रक्तशोधन\nशारीरिक कमजोरी दूर करने के उपचार//How to overcome the body's weakness\nदिन में खाना-खाने के बाद2या3पके केले रोजाना नियमित रूप से खाने से शरीर में शक्ति, मांस और चर्बी बढ़ती है। इसका प्रयोग लगातार2महीने तक करने से शरीर सुंदर बन जाता है।\nलगभग 10 ग्राम की मात्रा में हरे आंवला को लगभग इतनी ही मात्रा में शहद में मिलाकर खाने से मनुष्य के वीर्य-बल में वृद्धि होती है। आंवलों के मौसम में इसका सेवन रोजाना सुबह के समय लगभग 1 से2महीने तक करना चाहिए।\nबराबर मात्रा में आंवले का चूर्ण, गिलोय का रस, सफेद मूसली का चूर्ण, गोखरू का चूर्ण, तालमखाना का चूर्ण, अश्वगंध का चूर्ण, शतावरी का चूर्ण, कौंच के बीजों का चूर्ण और मिश्री का चूर्ण लेकर इनका मिश्रण बना लें। अब इस मिश्रण को रोजाना सुबह और शाम को लगभग 10 से 15 ग्राम की मात्रा में फांककर ऊपर से हल्का गर्म दूध पीने से मनुष्य के संभोग करने की शक्ति का विकास होता है। इसको लगातार3या4महीने तक फायदा होने तक खाना चाहिए।\nशक्ति कमजोरी से पीडित रोगियो को शुरू में 5-5 घंटे के अंतराल से विशेष रूप से ताजा फलो का आधार लेना चाहिए उसके बाद वह पुन: अपनी नियमित खुराक धीरे-धीरे प्रारंभ कर सकते है। रोगी को धूम्रपान , शराब चाय तथा कॉफी के सेवन से बचना चाहिए, और विशेष रूप से सफेद चीनी तथा मैदे या उनसे बने उत्पादो का परहेज करना चाहिए।\n30 ग्राम किशमिश को गुनगुने पानी मे धोए, 200 मिली दूध मे उबाले तथा दिन मे तीन बार सेवन करे। ध्यान रखिए की प्रत्येक बार ताजा मिश्रण तैयार करे। धीरे धीरे 30 ग्राम किशमिश की मात्रा को 50 ग्राम तक करें।\nसुबह के समय लगभग 25 से 30 किशमिश लेकर इनको गर्म पानी से धोकर साफ कर लें और कच्चे दूध में डाल दें। आधा या एक घंटे बाद उस दूध को गर्म करें। इसके बाद किशमिश को एक-एक करके खा लें और ऊपर से उसी दूध को पी लें। ऐसा करने से शरीर में खून बढ़ता है। इसके अलावा आवश्यकता से अधिक ठंड़ का अनुभव, पुरानी बीमारी, अधिक कमजोरी, जिगर की खराबी और बदहजमी दूर हो जाती है।\nलगभग 25 मिलीलीटर की मात्रा में अंगूर का रस भोजन करने के आधे घंटे बाद पीने से शरीर में खून बढ़ता है। इसके अलावा इसका रस पीने से पेट फूलना, अफारा, दिल का दौरा पड़ना, चक्कर आना, सिरदर्द और भोजन न पचना आदि बीमारियां दूर हो जाती है। इसका सेवन लगभग2या3हफ्ते तक लगातार करना चाहिए। इसके अलावा इसका सेवन महिलाओं के लिए भी लाभकारी होता है। कमजोर बच्चों को भोजन के बाद अंगूर का रस पिलाना काफी लाभकारी सिद्ध होता है। अंगूर का रस बच्चों के चेहरे को लाल कर देता है।\nशरीर में कमजोरी आने पर या खून की कमी होने पर लगभग 225 मिलीलीटर की मात्रा में रोजाना पालक का रस पीना चाहिए। इससे चेहरा एक दम गुलाब की तरह लाल हो जाता है। इसके अलावा इसका रस पीने से मानसिक तनाव और हाई ब्लडप्रेशर भी सामान्य रहता है।\nटमाटर का रोजाना सेवन करने से खून शुद्ध रहता है, और खून में वृद्धि होती है। टमाटर खाने से आंखों के रोग, जिगर में किसी तरह की खराबी आने के कारण होने वाली सुस्ती, आंतों के कीड़ें और आमाशय की कमजोरी दूर होती है। टमाटर पाचन क्रिया को बढ़ाता है। पथरी वाले व्यक्ति को टमाटर नहीं खाना चाहिए।\nसौंफ और मिश्री को बराबर मात्रा में लेकर चूर्ण बना लें। इस चूर्ण को सुबह-शाम भोजन के बाद दो चम्मच लेने से दिमाग तेज होता है। इसका सेवन लगातार एक या दो महीने तक करना चाहिए।\nमालकांगनी :मालकांगनी के बीज, बच, देवदारू और अतीस आदि का मिश्रण बना लें। रोज सुबह-शाम इस मिश्रण को 1 चम्मच घी के साथ पीने से दिमाग तेज और फुर्तीला बनता है।\nमालकांगनी के तेल की 5-10 बूंदे मक्खन के साथ सेवन करने से भी शरीर को लाभ मिलता है।\nदो ग्राम दालचीनी का चूर्ण सुबह-शाम दूध के साथ सेवन करने से वीर्य बढ़ता है और यौन दुर्बलता दूर होती है।\nशीतकाल में सुबह दो-तीन खजूर को घी में भूनकर नियमित खाएं, ऊपर से इलायची-\nशक्कर डालकर उबला हुआ दूध पीजिए। यह उत्तम यौन शक्तिवर्धक है\n5 मिलीलीटर से 10 मिलीलीटर के आसपास पुराने सेमल की जड़ का रस निकालकर व इसका काढ़ा बना लें तथा इसके अंदर चीनी मिला लें। इस मिश्रण को7दिनों तक पीने से वीर्य की बहुत ही अधिक बढ़ोत्तरी होती है।\n6 ग्राम विदारीकन्द के चूर्ण में चीनी व घी मिला लें। इस चूर्ण को खाने के बाद इसके ऊपर से दूध पीने से वृद्ध पुरुष की भी संभोग करने की क्षमता कुछ ही दिन में वापस लौट आती है।\nतालमखाने तथा शुद्ध कौंच के बीज के चूर्ण को बराबर-बराबर मात्रा में लेकर इसके अंदर दुगुनी मिश्री मिलाकर इसका चूर्ण बनाकर रख लें। रोजाना के समय में2चम्मच चूर्ण को ताजे दूध के साथ मिलाकर खाने से सेक्स क्रिया करने की शक्ति सें आई कमजोरी भी नष्ट हो जाती है।\nतालमखाने के बीज, गोखरू, शुद्ध कौंच के बीज, शतावरी, कंघी का जड़ तथा नागबला- इन सबको बराबर-बराबर की मात्रा में ले लें। इनको लेकर कूट-पीसकर इनका चूर्ण बनाकर रख लें। रात के समय में इस चूर्ण की6ग्राम की मात्रा को दूध के साथ प्रयोग करें। इस चूर्ण का सेवन करने से पुरुष कमजोरी दूर हो जाती है तथा व्यक्ति संभोग करने में काफी निपुण हो जाता है।\n6 ग्राम गोखरू का चूर्ण और काले तिल 10 ग्राम को बराबर मात्रा में लेकर इसे 250 मिलीलीटर बकरी के दूध में उबालकर तथा उसे ठंडा करके शहद को मिलाकर खाना चाहिए। इसका सेवन करने से हैंडप्रैक्टिस की क्रिया से आई कमजोरी भी समाप्त हो जाती है।\n100ग्राम इमली के बीजों को लेकर उन बीजों को पानी में भिगोकर 4-5 दिनों के लिए रख दें तथा पाचवें दिन उन बीजों का छिलका उतारकर उनका वजन करके देखें। उनका वजन करने के बाद उनके वजन से दुगुना पुराने गुड़ (देशी ) को लेकर उन बीजों में मिलाकर रख दें। इसके बाद इन्हें बारीक पीसकर अच्छी तरह से घोट लें तत्पश्चात इस मिश्रण की चने के बराबर बारीक-बारीक गोलियां बना लें। सेक्स क्रिया शुरू करने के 1 से2घंटे पहले दो गोलियों को खा लें। इसका सेवन करने से सेक्स शक्ति में अजीब की शक्ति आ जाती है। कई लोगो पे आजमाया गया नुस्खा है काफी लोगो की से क्षमता में वृधि हुई है और सार्थक परिणाम की प्राप्ति हुई है - ठण्ड के मौसम में कभी-कभी बीजो को फूलने में जादा समय लग सकता है|\nशक्ति को ऊर्जा भी कहते हैं। यह ऊर्जा मनुष्य को भोजन से मिलती है। परन्तु धनिया इस ऊर्जा को और बढ़ा देता है। इसके लिए आपको खाना खाने के बाद दस दाने धनिया के मुंह में डालने होंगे। इन दानों को दाढ़ों से कुचलकर इसका रस कंठ (गले) के नीचे उतार लीजिए और दानों को थूक देते हैं। ठीक आधा घंटे बाद आप देखेंगे कि आपके शरीर में गर्मी बढ़ गई। यह गर्मी पसीना लाने वाली गर्मी नहीं होती बल्कि यह पाचनक्रिया को सही करने वाली गर्मी होती है क्योंकि जब पाचन क्रिया में वृद्धि होगी तब भोजन समय से तथा ठीक प्रकार से पच जाएगा। इसके बाद रक्त में जो ऊर्जा पैदा होती है वह पूरे शरीर में फुर्तीलापन लाती है।लगभग3ग्राम की मात्रा में साबुत सूखे धनिये को पीसकर चूर्ण बना लें। इस चूर्ण को ठंड़े पानी और मिश्री के साथ मिलाकर गर्मी के दिनों में पीने से पित्त के कारण होने वाले रोगों से छुटकारा मिल जाता है।\nपुनर्नवा को दूध के साथ खाने से शरीर मजबूत और ताकतवर बनता है।\nपके फालसे का सेवन करने से शरीर मजबूत और ताकतवर बनता है। यह हृदय रोग और रक्तपित्त या खूनी पित्त में भी काफी हितकारी होता है।\nबच्चों को रोजाना पपीता खिलाने से उनकी लम्बाई बढ़ती है और शरीर मजबूत तथा सेहत सही बनी रहती है।\n*200 ग्राम लहसुन पीसकर उसमें 60 मिली शहद मिलाकर एक साफ-सुथरी शीशी में भरकर ढक्कन लगाएं और किसी भी अनाज में 31 दिन के लिए रख दें। 31 दिनों के बाद 10 ग्राम की मात्रा में 40 दिनों तक इसको लें। इससे यौन शक्ति बढ़ती है।\n*500 ग्राम विधारा और 500 ग्राम नागौरी असगंध- इन दोनों को ले लें। फिर इसे अच्छी तरह से कूट-पीसकर तथा इसे छानकर रख लें। सुबह के समय रोजाना इस चूर्ण को2चम्मच खा लें। उसके बाद ऊपर से मिश्री मिला हुआ गर्म-गर्म दूध को पी लें। इस चूर्ण का इस्तेमाल करने से बुजुर्ग व्यक्ति भी जवानों के समान संभोग करने में निपुण हो जाता है।\n1 गिलास संतरे का रस रोजाना दो बार कुछ सप्ताह तक पीते रहने से शरीर में ताकत आ जाती है। जो बच्चे बोतल से दूध पीते हैं कमजोर होते है, उनके लिए संतरे का रस बहुत लाभदायक होता है।\nभोजन करने के बाद पेठे की मिठाई खाने से शरीर मजबूत और ताकतवर बनता है। पित्त विकार में 2-2 पेठे के टुकड़े रोजाना खाने से लाभ होता है।\nअर्जुन बलकारक है तथा अपने लवण-खनिजों के कारण हृदय की मांसपेशियों को सशक्त बनाता है। दूध तथा गुड़, चीनी आदि के साथ जो अर्जुन की छाल का पाउडर नियमित रूप से लेता है, उसे हृदय रोग, जीर्ण ज्वर, रक्त-पित्त कभी नहीं सताते और वह चिरजीवी होता है।\nलेबल: शारीरिक कमजोरी दूर करने के उपचार, संभोग करने की शक्ति\nगेहूं के आटे से समस्या हो तो बेसन उपयोग करें\nअगर आप महसूस करते है कि जो खाना आप खाते हैं वह आपकी बीमारी की जड़ हो सकता है, तो आप उस खाद्य पदार्थ की जगह वैकल्पिक खाद्य पदार्थ प्रयोग कर सकते हैं। गेहूं की बजाय बेसन या चने का आटा प्रयोग किया जा सकता है। यह उन मरीजों के लिए खास तौर पर लाभप्रद है, जो गेहूं से छोटी आंत का संक्रमण (सीलियक डीसीज ) से पीड़ित हैं।\nलासा या ग्लूटेन तत्व गेहूं में पाई जाने वाली प्रोटीन की एक किस्म होती है। सीलियक बीमारी से पीड़ित अगर लासा-युक्त खाना खाते हैं तो उनकी प्रतिरोधक प्रणाली को नुकसान पहुंचती है।\nछोटी आंत में मौजूद छोटे तंतु भोजन में से पोषक तत्वों को ग्रहण करने में मदद करते हैं। अगर ये तंतु नष्ट हो जाते हैं तो पोषक तत्व सोखने की क्षमता खत्म हो जाती है और पीड़ित कूपोषण का शिकार हो जाता है, जिससे उसका वजन गिरने लगता है, थकावट रहने लगती है और रक्ताल्पता यानी एनीमिया हो जाता है।\nलासा गेहूं, जौ और राई जैसे अनाजों तथा गेहूं के अन्य उत्पाद दलिया, सूजी, सिवइयां, नूडल, पास्ता और मैकरॉनी भी शामिल हैं, में पाया जाता है। इसके साथ ही लासा का प्रयोग स्वादवर्धक और गाढ़ा करने वाले पदार्थ के तौर पर भी किया जाता है।\nलेबल: एलर्जी, ग्लूटेन तत्व, बेसन, रक्ताल्पता, लासा, लासा-मुक्त भोजन, सीलियक बीमारी\nसामान्यत; सौंफ के औषधीय गुणों से लोग परिचित होते हैं| इसमें अनेक चमत्कारी औषिधीय गुण मौजूद हैं | सोंफ के रस से कई प्रकार के एन्जाईम भी बनाये जाते हैं। भोजन के बाद माउथ फ्रैशनर के तौर पर भी इसका इस्तेमाल किया जाता हैं। सौंफ का अचार में, मसालो में, पान में, आम की चटनी में, शरबत में, चाय में, इत्र और विभिन्न घरेलु नुस्खों आदि में पाचक के रूप में, औषधीयों में और सुगंघ के लिए, खाने का स्वाद बढ़ाने के लिए कढ़ी एवं सूप में भी प्रयोग किया जाता है। और इन सब में सौंफ को विशेष स्थान हैं। सौंफ की तासीर ठंडी होती है। सौंफ का तेल भी कई प्रकार के रोगों का उपचार के लिए काम में आता है। सौंफ में कैल्शियम, सोडियम, फॉस्फोरस, आयरन और पोटेशियम जैसे महत्वपूर्ण तत्व होते हैं पेट के कई विकारों जैसे मरोड़, दर्द और गैस्ट्रो विकार, अस्थमा, कफ और खाँसी का इलाज हो सकता है और कॉलेस्ट्रोल भी काबू में रहता है। लीवर और आँखों की ज्योति ठीक रहती है। गुड़ के साथ सौंफ खाने से मासिक धर्म नियमित होता है। तवे पर भुनी हुई सौंफ से अपच के मामले में बहुत लाभ होता है।\nअब सौंफ के प्रयोग से होने वाले स्वास्थ्य लाभों का विवेचन किया जाता है-\n*सौंफ को नीबू के रस में मिलाकर भोजन के बाद थोड़ा-थोड़ा खाने से भोजन पचाने में आसानी होती है और पेट का भारीपन तथा बेचैनी भी दूर होती है।\n*एक गिलास पानी में दस ग्राम सौंफ में पुरानी ईमली और काला नमक मिलाकर शर्बत बनाकर पीएं। इससे पाचन शक्ति, मन्दाग्नि और कब्ज के रोग दूर होते है।\n*सौंफ के रस में थोड़ी हींग डालकर पीने से पेशाब खुल कर आता है। बताशे में सौंफ के तेल की दस पंद्रह बूंदे डालकर कर सेवन करने से भी पेशाब खुलकर आने लगता है।\n*रात को सौंफ पानी में भिगोकर रख दें सुबह सौंफ को छानकर चबा ले ऊपर से सोंफ के पानी को घूंट घूंट करके पीने से सभी मूत्ररोग रोग दूर होते हैं।\n*सौंफ और मिश्री को बराबर मात्रा में लेकर चूर्ण बना कर सुबह-शाम भोजन के बाद सेवन करने से शरीर को शक्ति व सफुर्ति मिलती है। इससे बुखार में भी फायदा होता है ।\n*सौंफ के पत्तों का काढ़ा प्रसूता स्त्री को पिलाने से खून साफ होता है गर्भाशय की शुद्धि होती है और सभी रक्तविकार दूर होते हैं।\n*सौंफ का काढ़ा बनाकर दूध में मिलाकर पीने से नींद न आना (अनिंद्रा) दूर होता है। अथवा सौंफ का काढ़ा बना कर दस पंद्रह ग्राम घी व इच्छानुसार मिश्री मिलाकर रात को सोते समय सेवन करें। इससे नींद अच्छी आती है। अथवा जब रोगी हर समय नींद में या सुस्ती में रहता है, ऐसे रोगी को सौंफ का काढ़ा बना कर थोड़ा सा सेंधा नमक मिलाकर सुबह-शाम हफ्ते तक पिलाएं। इससे सुस्ती दूर होती है तथा जरुरत से अधिक नींद भी नहीं आती।\n*सौंफ, काला नमक और काली मिर्च को 10 :2: 1 के अनुपात में लेकर पीस ले और सुबह-शाम खाना खाने के बाद एक चम्मच गर्म पानी के साथ लेने से कब्ज और कब्जसे उत्पन्न गैस, मरोड़ व दर्द भी ठीक होता है। सौंफ और हरड़ को बारीक पीसकर चूर्ण बना लें। रात को खाना खाने के बाद यह चूर्ण सेवन करने से कब्ज दूर हो जाती है। अथवा बराबर का जीरा और सौंफ ले और दो दो गुना मात्रा में एलोवेरा का गूदा और सोंठ को मिलाकर पीस ले और छोटी-छोटी गोलियां बना लें और कब्ज के लिए एक गोली सुबह-शाम पानी के साथ ले। सौंफ की जड़ को सुबह-शाम सलाद के रूप में सेवन करने से कब्ज नष्ट होता है।\n*सौंफ को घी में भून कर इसमें मिश्री मिलाकर चूर्ण बना लें। यह चूर्ण हर रोज एक चम्मच3बार ठंडे पानी के साथ सेवन से आंव दस्त में आराम होता है। सौंफ का तेल, मिश्री में मिलाकर हर रोज तीन चार बार सेवन करने से दस्त में आंव आना बंद होता है। अथवा4:2:1 के अनुपात में सौंफ, बेलगिरी और ईसबगोल का मिश्रण बना ले इस चूर्ण के सेवन करने से आंव दस्त बंद हो जाता है। या सौंफ, धनिया और भुना हुआ जीरा ये सब बराबर मात्रा में लेकर खूब पीस ले थोड़ी-थोड़ी मात्रा में दिन में तीन बार मट्ठे के साथ सेवन करे आंव दस्त में आराम मिलेगा ।\n*सौंफ और छोटी हरड़ सामान मात्रा में लेकर घी में भून लें और कुल मात्रा के बराबर मिश्री मिलाकर चूर्ण बना लें। इस चूर्ण का सेवन करने से दस्तो में आराम आता है। और लस्सी, दही या रस के साथ सौंफ का चूर्ण पीने से दस्त में आंव व खून आना बंद होता है।\n*सौंफ, अजवायन और जायफल इन सब के चूर्ण को थोड़े सौंफ के रस के साथ दस्त वाले रोगी को पिलाएं आराम मिलेगा ।\n*सौंफ एक चम्मच धनिया एक चम्मच, जीरा आधा चम्मच और बराबर मात्रा में एक कलि वाला लहसुन लेकर बारीख पीस लें इच्छानुसार सेंधा नमक मिलाकर एक-एक चम्मच दिन में तीन चार बार मट्ठा के साथ सेवन से बार-बार का दस्त आना ठीक हो जाता है। और शरीर में पानी की कमी भी नहीं आएगी।\n*सौंफ को थोड़ा भूनकर मिश्री या शक्कर के साथ मिलाकर पीने से अथवा भुनी सौंफ, भुनी सोंठ और भुनी हरड़3:3: 1 के अनुपात में मिलाकर खूब पीस ले। इसमें खण्ड या बूरा मिलाकर दो चम्मच दिन में3बार सेवन करने से दस्तो में आराम मिलता है।\n*देसी गाय के दूध में थोड़ा सौंफ उबालकर प्रतिदिन तीन चार बार पिलाने से दांत आसानी से निकल आते हैं। अथवा सौंफ को पानी में उबालकर भी दिन में3से4बार बच्चे को पिलाने से दांत आसानी से निकल आते है।\n*बांझ स्त्रियों को सौंफ का चूर्ण घी के साथ तीन माह तक सेवन करायें। इससे स्त्री गर्भ धारण करके माँ बनती है। और मोटापा भी समाप्त होता है। कमजोर स्त्री को सौंफ और शतावरी का चूर्ण बनाकर घी के साथ तीन माह तक सेवन करायें कमजोरी के साथ साथ बाँझपन भी दूर होता है।\n*गर्भपात का अंदेशा होने वाली गर्भवती महिला को सौंफ और गुलाब का गुलकन्द को2:1 के अनुपात में मिलाकर पानी के साथ पीसकर हर रोज नियमित पिलाने से गर्भपात की सम्भावना समाप्त हो जाती है। गर्भधारण करने के बाद से ही बच्चे के जन्म तक सौंफ का रस नियमित पीने से भी गर्भ सुरक्षित रहता है।\n*सौंफ पेट साफ करने वाला, हृदय को शक्ति देने वाला, घाव, उल्टी, दस्त, खांसी, जुकाम, बुखार, अफारा, वायु विकार, रतौंधी, बवासीर (अर्श), पित्त, रक्तविकार, ज्वर, वमन (उल्टी), अनिंद्रा और अतिनिंद्रा, पेट के सभी रोग (अपच, कब्ज (अजीर्ण) दस्त, खाने के बाद तुरंत दस्त लग जाना, आंव आना, पेट का दर्द, खूनी बवासीर, पाचन, मासिक स्राव, संग्रहणी, बच्चो के दांत निकलना, खाज-खुजली, आंखों की रोशनी के लिए, दिन में दिखाई न देना, मोतियाबिन्द, बांझपन व गर्भपात, धूम्रपान, मुंह के छाले, याददास्त का कमजोर होना, अधिक भूख लगना, हिचकी आना, कान का दर्द, मुंह की दुर्गन्ध, मूत्ररोग, हकलाना, तुतलाना, बहरापन, मासिकधर्म सम्बंधी परेशानियां, प्यास अधिक लगना, गर्मी अधिक लगना, सिर का दर्द, माइग्रेन, स्तनों में दूध की कमी, नकसीरी, बेहोशी, हैजा, हृदय सम्बंधी परेशानियां, मानसिक पागलपन, नाभि का हटना (धरण) पसीना लाने के लिए शारीरिक शक्ति आदि के लिए प्रयोग किया जाता है।\n*सौंफ का रस दही के साथ मिलाकर हर रोज 2-3 बार सेवन करने अधिक भूख पर रोक लगती है।\n*बदहजमी होने पर सौंफ को उबालकर छान कर गुनगुना ठंडा करके पीने से गैस एवं बदहजमी दूर होती है।\n*सौंफ के पत्तों का रस पानी में मिलाकर रोगी को पिलाने से पसीना आने लगता है।\n*सौंफ का शरबत बनाकर पीने से जी का मिचलाना बंद हो जाता है और पेट की गर्मी भी शांत हो जाती है।\n*पेट में वायु की शिकायत हो तो कुछ दिनों तक दाल अथवा सब्जी में सौंफ का छोंक लगा कर प्रयोग करे।\n*सौंफ में लौंग डालकर पानी में उबालकर काढ़ा बनाए इसे छानकर देशी बूरा या खांड मिलकर पीने से जुकाम शीघ्र ही ठीक हो जाता है।\n*सौंफ को घी में सेंक कर रख लें। जब भी धूम्रपान की तलब लगे तो इसे चबाये इससे धुम्रपान की लत धीरे धीरे छूट जाएगी।\n*सौंफ और मिश्री का समान मात्रा में मिलाकर चूर्ण बना कर रख ले। खाने के बाद इस मिश्रण के दो चम्मच सुबह शाम दो महीने तक सेवन करने से दिमागी कमजोरी दूर हो जाती है तथा मंदाग्नि भी दूर होती है।\n*सौंफ ,धनिया और मिश्री मिलाकर दिन में दो तीन बार पानी के साथ लेंने से माइग्रेन दर्द (आधे सिर का दर्द) दूर होता है।\n*बच्चों के पेट के रोगों में दो चम्मच सौंफ का चूर्ण एक गिलास पानी में एक चौथाई पानी शेष रहने तक अच्छी तरह उबाल कर काढ़ा बना ले और छानकर ठण्डा कर लें। इसे दिन में तीन-चार बार एक-एक चम्मच पिलाने से पेट का अफारा, अपच, उलटी ,प्यास, जी मिचलाना, पित्त-विकार, जलन, पेट दर्द, भूख में कमी, पेचिश मरोड़ आदि शिकायतें दूर होती हैं।\n*सौंफ, जीरा और धनिये को बराबर मात्रा मिलाकर काढ़ा बनाये इसे सुबह-शाम सेवन से या सौंफ और मिश्री को पीसकर चूर्ण बना ले प्रतिदिन सुबह-शाम दूध के साथ सेवन से बवासीर के रोगो में लाभ होता है।\n*सौंफ और मिश्री को पीसकर प्रतिदिन दूध के साथ सेवन से खूनी बवासीर से छुटकारा मिलता है। या सौंफ, जीरा और धनियां को मिलाकर काढ़ा बनाये इसमें देशी घी मिलाकर नियमित सेवन करने से खूनी बवासीर से निजात मिलती है।\n*सौंफ रक्तशोधक एवं चर्मरोग नाशक है। खालिस सौंफ (बिना कुछ मिलाए) एक एक चम्मच सुबह शाम रोजना चबाने से या ठंडे पानी से नियमित सेवन करने से खून साफ हो जाता है और त्वचा भी साफ हो जाती है। प्यास उल्टी जी मिचलाना अजीर्ण पेट में दर्द और जलन पित्त विकार मरोडे आंव आदि में भी सौफ का सेवन बेहद लाभकारी होता है।\n*बुखार में रोगी यदि बार-बार उल्टी करता हो तो हरी सौंफ को पीसकर उसका रस निकालकर थोड़ी-थोड़ी देर बाद रोगी को पिलाएं। या सौंफ का काढ़ा बनाकर, छानकर इसमें थोड़ी सी मिश्री मिलाकर रोगी को पिलाएं तथा सौंफ के चूर्ण का सेवन करने से भी उल्टी बंद हो जाती है।\n*सौंफ, कालानमक और कालीमिर्च को 10 :2: 1 के अनुपात में लेकर पीस ले और सुबह-शाम खाना खाने के बाद एक चम्मच गर्म पानी के साथ लेने से कब्ज और कब्ज से उत्पन्न गैस, मरोड़ व पेट दर्द भी ठीक होता है। सौंफ और हरड़ को बारीक पीसकर चूर्ण बना लें। रात को खाना खाने के बाद यह चूर्ण सेवन करने से कब्ज दूर हो जाती है। अथवा बराबर का जीरा और सौंफ ले और दो दो गुना मात्रा में एलोवेरा का गूदा और सोंठ को मिलाकर पीस ले और छोटी-छोटी गोलियां बना लें और कब्ज के लिए एक गोली सुबह-शाम पानी के साथ ले। सौंफ की जड़ को सुबह-शाम सलाद के रूप में सेवन करने से कब्ज नष्ट होता है।\n*यदि जिगर या प्लीहा रोग हो जाएं तो सौंफ से काबू में लाए जा सकते हैं। पेशाब जलन के साथ आता हो तो सौंफ का चूर्ण ठंडे पानी से, दिन में दो बार लेना फायदेमंद रहता है।\n*धनिया, सौंफ और मिश्री समान मात्रा में मिलाकर पीस लें इस चूर्ण का खाना खाने के बाद एक चम्मच हर रोज लगभग दो माह तक सेवन करने से हाथ परों में जलन छाती की जलन, नेत्रों की जलन, पेशाब की जलन व सिरदर्द की शिकायत दूर हो जाती है। चक्कर आना, अफरा, एसिडिटी व कमज़ोरी दूर होती है नींद नियमित होती है, नेत्र की ज्योति व याददस्त भी बढ़ती है|\n*सौंफ में कॉलेस्ट्रोल को नियंत्रित करने की क्षमता होती है अत: भोजन के बाद सौंफ और मिश्री अवश्य चबाये जिससे हाजमा भी दुरूस्त रहता है। लीवर और आंखों की ज्योति भी ठीक रहती है। प्रतिदिन दो से पांच ग्राम सौंफ नियमित सेवन से मोतियाबिन्द ठीक हो जाता है।\n*आँखों की रोशनी की बेहतरी के लिए सौंफ, बादाम और मिश्री बराबर मात्रा में लेकर पीस लें। सुबह-शाम इस चूर्ण का एक चम्मच पानी के साथ दो महीने तक लगातार सेवन करने से आंखों की कमजोरी दूर हो जाती है।\n*कच्ची व भुनी सौंफ बराबर मात्रा में मिलाकर चूर्ण बना ले दो चम्मच चूर्ण मठ्‌ठे के साथ सेवन करने से अतिसार (दस्तो) में लाभ होता है। तथा इस सौंफ चूर्ण को सुबह शाम भोजन के बाद पानी के साथ दो माह तक नियमित सेवन करने से नेत्र ज्योति में भी वृद्धि होती है।\n*सौंफ और मिश्री समान भाग लेकर पीस लें। इसकी एक चम्मच मात्रा सुबह-शाम पानी के साथ दो माह तक लें। इससे आँखों की कमजोरी दूर होती है तथा नजर तेज होती है।\n*सौंफ का चूर्ण बनाकर रात को सोते समय मिश्री मिले दूध या पानी के साथ लेने से आंखों की रोशनी बढ़ती हैं। भोजन के बाद नियमित सौंफ खाने से आंखों की रोशनी बढ़ती है। पाचन क्रिया में सुधार आता है और मूत्र रोग भी दूर होते है।\n*तवे पर भुनी हुई सौंफ के मिश्रण से अपच, एसिडिटी और दस्तो में भी बहुत लाभ होता है।\n*सौंफ और धनिया बराबर मात्रा में कूट-छानकर मिश्री मिलाकर खाना खाने के बाद एक चम्मच लेने से कुछ ही दिनों में हाथ-पाँव की जलन में आराम आता है।\n*सौंफ के चूर्ण को शकर के साथ बराबर मिलाकर लेने से हाथों और पैरों की जलन दूर होती है।\n*सोंफ एक अच्छा माउथ फरसनर भी है। सौंफ खाने से मुंह की दुर्गंध दूर होती है। सांसो को तरोताजा रखने के लिए भोजन के बाद सौंफ चबाइए। इससे पाचन क्रिया भी दुरुस्त रहती है।\n*सौंफ को पानी में उबालकर मिश्री डालकर ठंडा करके दिन में दो-तीन बार पीने से प्रयोग से खट्टी डकार में भी आराम मिलता है ।\n*दूध में सौंफ उबालकर, छान ले और मीठा मिलाकर सेवन से उल्टी आना बंध हो जाती है।\n*सौंफ को उबालकर तथा मिश्री मिलाकर दिन में दो तीन बार सेवन करने से खट्टी डकारें आना बंद हो जाता है। तथा पेट दर्द के लिए भुनी हुई सौंफ चबाने से शीघ्र फायदा मिलता है।\n*बच्चे के जन्म के बाद यदि माता के स्तनों में दूध न उतरे तो सौंफ, सफेद जीरा व मिश्री को बराबर मात्रा में लेकर पीस ले इस का एक चम्मच चूर्ण दूध के साथ दिन में तीन बार सेवन करने से स्तनों में दूध उतरने लगता है।\n*सौंफ के पत्ते का काढ़ा बनाकर सेवन करने से स्त्रियों के स्तनों में दूध की कमी दूर होती है और पाचन क्रिया भी तेज होती है।\n*सौंफ, मिश्री और शतावर को मिलाकर चूर्ण बना लें और गर्म दूध में डालकर दिन में4बार पीने से स्त्री के स्तनों में दूध की कमी नहीं रहती। तथा सौंफ में पिसी हुई मिश्री मिलाकर सुबह-शाम नियमित गुनगुने दूध के साथ सेवन करने से भी स्त्री के स्तनों में दूध बढ़ जाता है।\n*गोरा व सुंदर बच्चे की चाह रखने वाली गर्भवती माता को गर्भावस्था के बाद से प्रतिदिन भोजन के बाद सुबह शाम सौंफ चबाना चाहिए। प्रतिदिन सौंफ और मिश्री नियमित रूप से चबा चबाकर खाने से खून और रंग दोनों साफ होते हैं।\n*सौंफ को उबालकर काढ़ा बना लें। इसमें थोडा सेंधा या कालानमक मिलाकर छान लें। और इसका प्रतिदिन सेवन करने से पेट की गैस, अफारा, मरोड और दर्द सब ठीक हो जाता है। यह बच्चों और गर्भवती महिलाओं के लिए भी बहुत लाभदायक है।\n*बेल पत्थर का गूदा और सौंफ का सुबह शाम सेवन से अजीर्ण मिटता है तथा अतिसार (दस्तों) में लाभ होता है।\n*ग़ुड में पिसी सौंफ, मिलाकर एक सप्ताह तक रोज खाने से पेट की नाभि का अपनी जगह से खिसकना रुक जाता है।\n*बारबार मुंह में छाले होने पर सौंफ का काढ़ा बना कर इसमें चुटकी भर भुनी फिटकरी मिलाकर दिन में दो तीन बार गरारे करें। सौंफ को मुंह में चबाते रहने से भी बैठा गला साफ हो जाता है और गले में खारिश ठीक हो जाती है। सौंफ का चूर्ण बनाकर प्रतिदिन भोजन के बाद चबाने से और मुंह के छालों पर लगाने से भी छाले ठीक होते हैं।\n*रात्रि को कब्ज की शिकायत को दूर करने के लिए सोते समय गुनगुने पानी के साथ पिसी सौंफ का सेवन करने से कब्ज की शिकायत दूर होती है। या सौंफ को पीसकर इस को गुलकंद के साथ मिला कर सुबह-शाम भोजन के बाद खाएँ।\n*गले में खराश होने पर सौंफ को मुँह में डाल कर दिन में कई बार चबाने से बैठा गला धीरे धीरे साफ हो जाता है। मुँह की दुर्गंध भी दूर हो जाती है। और पाचन क्रिया भी सुधरती है।\n*सौंफ का रस और शहद मिलाकर दिन में दो तीन बार इसे चाटने से खांसी ठीक हो जाती है। या सौंफ में दुगनी मात्रा में अजवायन मिलकर पानी में उबाल लें और इसमें शहद मिलाकर छान लें। यह काढ़ा दो तीन चम्मच की मात्रा में हर घंटे के अंतर से रोगी को देने से खांसी में लाभ मिलता है। सौंफ के चूर्ण को भी शहद में मिलाकर लेंने से खाँसी में तुरंत आराम मिलता है।\n*पेट में वायु की शिकायत हो तो कुछ दिनों तक दाल अथवा सब्जी में सौंफ का छोंक लगा कर अवश्य प्रयोग करे लाभ मिलेगा।\n*सौंफ को पानी में उबालकर मिश्री डालकर ठंडा करके दिन में दो-तीन बार पीने से प्रयोग से खट्टी डकार में आराम मिल आता है।\n*सौंफ और जीरा सामान मात्रा में लेकर हल्का हल्का भूनले और स्वादानुसार काला नमक मिलाकर चूर्ण बना लें। यह प्रभाव शाली पाचक चूर्ण है। भोजन के बाद इसे गुनगुने पानी से लें।\n*सौंफ एक चम्मच, दो-दो चम्मच छोटी हरड़ और मिश्री लेकर बारीक चूर्ण बना लें। सोते समय5ग्राम गुनगुने पानी से लेंने से कब्ज, मंदाग्नि, गैस व आफरा में आराम मिलता है।\n*यदि माहवारी स्राव अधिक हो रहा हो तो सौंफ का सेवन करने से मासिक धर्म नियमित हो जाता है।\n*सौंफ और बादाम की गिरी को पीसकर चूर्ण बना लें। रात को सोते समय गुनगुने दूध या पानी के साथ सेवन से भूलने वालो की समरण शक्ति तीव्र हो जाती है।\n*घमोरियों को दूर करने के लिए एक घडे़ में रात को आधा कप सौंफ भिगों कर सुबह उसी पानी से नहाएं। इससे शरीर की गर्मी और घमोरियां ठीक हो जाती हैं।\n*बुखार में कभी कभी तेज प्यास लगती है तो सौंफ को पानी में उबालकर ठंडा करके रोगी को थोडा थोडा करके पिलाए तेज प्यास शांत हो जाएगी।\n*सूखी खांसी होने पर खांसी आते ही मुंह में सौंफ रखकर चबाते रहना चाहिए इससे निश्चित तोर से आराम होता है।\n*सौंफ के चूर्ण का काढ़ा बना कर एक गिलास दूध और मिश्री मिलाकर रात को सोने से पहले कुछ महीनों तक नियमित सेवन से हकलाने का रोग ठीक हो जाता है।\n*सौंफ के चूर्ण का काढ़ा बना कर इसको दो तीन चम्मच घी और एक गिलास गाय के दूध में मिलाकर पीने से बहरापन ठीक हो कर कानो से ठीक से सुनाई देने लगता है।\n*सौंफ का काढ़ा बना लें और काढ़े को छानकर खांड मिलाकर सेवन करें। इससे पित्त बुखार ठीक होता है।\n*सौंफ और पोदीना, तीन चार लौंग तथा गुलाब का गुलकन्द मिलाकर बना काढ़ा हैजा से पीड़ित रोगी को सेवन कराने से हैजे में आराम मिलता है।\n*बदहजमी में बच्चे को प्रतिदिन सौंफ व पोदीना पीसकर शहद में मिलाकर चटाने से बदहजमी दूर हो जाती है।\nसौफ की तासीर ठंडी होती है इसलिए इसका अधिक या लगातार सेवन से शरीर में जकडन हो सकती है। इसके लिए सौंफ को गर्म तवे पर हल्का हल्का भुन लेते है या सोंठ मिलाकर सेवन करने से इस समस्या का समाधान हो जाता है |\nलेबल: नाभि का हटना, मन्दाग्नि और कब्ज, मासिक धर्म नियमित, सौंफ के स्वास्थ्य लाभ\nलिवर के रोगों के घरेलू,हर्बल उपचार\nलिवर को हिंदी में यकृत अथवा जिगर कहा जाता है। यह शरीर की सबसे महत्वपूर्ण और बड़ी ग्रंथी है। यह पेट के दाहिनी ओर नीचे की तरफ होता है। लिवर शरीर की बहुत सी क्रियाओं को नियंत्रित करता है। लिवर खराब होने पर शरीर की कार्य करने की क्षमता न के बराबर हो जाती है और लिवर को हुए नुकसान का सही समय पर इलाज कराना भी जरूरी होता है नहीं तो यह गंभीर समस्या बन सकती है। गलत आदतों की वजह से यकृत खराब होने की आशंका सबसे ज्यादा होती है। जैसे शराब का अधिक सेवन करना, धूम्रपान अधिक करना, खट्टा ज्यादा खाना, अधिक नमक सेवन आदि। सबसे पहले लिवर खराब होने के लक्षणों को जानना जरूरी है। जिससे समय रहते आपको पता रहे और इलाज सही समय पर हो सके।\nलिवर को खराब करने वाले महत्वपूर्ण कारण\n7. रंग लगी हुई मिठाइयों और पेय वस्तुओं का प्रयोग करना।\nलिवर खराब होने से शरीर पर ये लक्षण दिखाई देने लगते हैं।\n1. लिवर वाली जगह पर दबाने से दर्द होना।\n6. मुंह का स्वाद खराब होना। आदि\nप्राकृतिक चिकित्सा के द्वारा लिवर को ठीक करने के उपाय। इन उपायों के द्वारा लिवर के सभी तरह के कार्य पूर्ण रूप से सही कार्य करने लगते हैं। लिवर को सबसे ज्यादा प्रभावित करता है टाॅक्सिंस वायरस। इसलिए लिवर का उपचार करने से पहले रोगी का खून साफ होना जरूरी है ताकी लिवर पर जमें दूषित दोष नष्ट हो सके और लीवर का भार कम हो सके। इसलिए रोगी को अतरिक्त विश्राम की जरूरत होती है।\nलीवर की बीमारी को ठीक करने की प्राकृतिक औषधि है हल्दी। हल्दी एंटीआक्सीडेंट के रूप में काम करती है। सुबह या रात को सोने से पहले एक चम्मच हल्दी को एक गिलास दूध में घोलकर पीने से लीवर की समस्या में राहत मिलती है।\nलिवर सिरोसिस यानि लिवर संकोचन होने पर 100-100 ग्राम प्याज खाने से राहत मिलती है।\nसेब का सिरका रोज पीने से लीवर की बीमारी ठीक होती है।\nलीवर की बीमारी में अलसी का सेवन भी काफी फायदेमंद होता है। अलसी को दरदरा होने तक पीस लें। और इसे आटे के साथ मिलाकर या सलाद में डालकर सेवन करने से लीवर की हर एक बीमारी ठीक हो जाती है।\nलिवर संबंधी बीमारी को दूर करने में आहार चिकित्सा भी जरूरी है। यानि क्या खाएं और कितनी मात्रा में खायें यह जानना भी जरूरी हैं। लिवर की बीमारी से परेशान रोगीयों के लिए ये आहार महत्वपूर्ण होते हैं।\nआंवला विटामिन सी के स्रोतों में से एक है और इसका सेवन करने से लीवर बेहतर तरीके से कम करने लगता है लीवर के स्‍वास्‍थ्‍य के लिए आपको दिन में 4-5 कच्चे आंवले खाने चाहिए। एक शोध साबित किया है कि आंवला में लीवर को सुरक्षित रखने वाले सभी तत्व मौजूद हैं।\nपालक और गाजर का रस का मिश्रण लीवर सिरोसिस के लिए काफी फायदेमंद घरेलू उपाय है। गाजर के रस और पालक का रस को बराबर भाग में मिलाकर पिएं। लीवर को ठीक रखने के लिए इस प्राकृतिक रस को रोजाना कम से कम एक बार जरूर पिएं सेब और पत्तेदार सब्जियों में मौजूद पेक्टिन पाचन तंत्र में जमे विष से लीवर की रक्षा करता है।\nकैसे करें लिवर का बचाव\nलिवर का बचाव करने के लिए आपको बस इन आसान कामों को करना है और पूरे नियम से करना है। क्योंकि लिवर शरीर का महत्वपूर्ण हिस्सा है इसलिए आपको अपने जीवनशैली में थोड़ा सा परिवर्तन लाना होगा। ताकि आप लिवर की बीमारी से बच सकें।\nलेबल: गन्ने का रस, पेट में गैस बनना, पेट में सूजन, लिवर के रोगों के घरेलू, हर्बल उपचार\nशारीरिक कमजोरी दूर करने के उपचार//How to overcome...


Lupt Movie Review, Bollywood Horror Movies, Horror Movies in 2018, Javed Jaffrey, Stree, Lupt, लुप्‍त, जावेद जाफरी, स्‍त्री\nLupt Movie Review : आ रही है एक और हॉरर फ‍िल्‍म, क्‍या स्‍त्री का कर पाएगी मुकाबला\nUpdated Oct 03, 2018 | 17:00 IST | S Ramachandran\nLupt Movie Review in Hindi : परी और स्‍त्री के बाद एक और हॉरर फ‍िल्‍म इस हफ्ते रिलीज हो रही है। क्‍या बॉक्‍स ऑफ‍िस पर ये द‍िलचस्‍प कहानी दर्शकों को पसंद आएगी !\nBollywood Horror Movies : बॉलीवुड में हॉरर मूवीज अक्‍सर बॉक्‍स ऑफ‍िस पर ज्‍यादा कमाई नहीं कर पातीं लेकिन कुछ सफलताएं ऐसी भी हैं जो मेकर्स को इस जोनर से दूर नहीं होने देती हैं। वैसे कॉमेडी के पुट के साथ पिछले द‍िनों स्‍त्री की सफलता ने द‍िखा द‍िया कि दर्शक हॉरर फ्लेवर को पसंद करते हैं, बशर्ते उनको अच्‍छी कहानी और सधा न‍िर्देशन मिले। वैसे स्‍त्री और हॉलीवुड फ‍िल्‍म द नन की सक्‍सेस के बाद अब जावेद जाफरी की हॉरर फ‍िल्‍म लुप्‍त दर्शकों के सामने आ रही है।\nलुप्‍त की कहानी की शुरुआत होती है एक सफल और व्यस्त व्यवसायी हर्ष टंडन (जावेद जाफरी) के अपने परिवार और अपनी बड़ी बेटी के बॉयफ्रेंड देव (विजय राज़) के साथ छुट्टियां मनाने निकलने से। इसी दौरान परिवार सड़क पर एक हादसा हुआ देखता है। जिसमें एक व्यक्ति की कार हादसे का शिकार हुई है। वह लिफ्ट मांगता है, लेकिन एकदम से इस अजनबी इनसान को परिवार लिफ्ट देने से मना कर देता है। हर्ष शॉर्टकट लेते हुए एक खाली रास्ता अपनाता है। लेकिन यहां उसकी कार फेल हो जाती है। आश्चर्य की बात कि यहां वही अजनबी इनसान सामने आ खड़ा होता है। कोई विकल्प न देख कर परिवार उसके घर ठहरता है। कहानी जैसे आगे बढ़ती है, हर्ष के साथ हालात बद-से-बदतर होते जाते हैं। वह अपनी आंखों के सामने अदृश्य शक्ति द्वारा अपने परिवार को मारा जाता देखता है। फिल्म इसी रहस्य से पर्दा उठाने की कोशिश करती है।\nक्‍या बांध पाती है कहानी\n'लुप्त' फिल्म भूतों के अस्तित्व के बारे में हमारे विश्वास की कड़ी परीक्षा लेती है। हमारा कर्म हमारा पीछा कभी नहीं छोड़ता। हम जो करते हैं, वह घूम कर फिर हमारे पास ही आता है। इसी धार्मिक विश्वास पर आधारित फिल्म संदेश देती है कि गलत कर्म की हमें भारी कीमत अदा करनी पड़ती है। कहानी सीधी-साधी है और ऑड‍ियंस की रुचि का ध्यान रखती है। कथा की जीवन यात्रा भूत-पिशाच और आतंक के साथ उतार-चढ़ाव भरी है। निर्देशक प्रभुराज ने बड़ी कुशलता से एक साधारण सी कहानी को प्रभावशाली ढंग से फिल्माया है।\nबैकग्राउंड म्यूजिक और साउंड हारर फिल्मों का बहुत महत्वपूर्ण हिस्सा होता है। लुप्त फिल्म में इसकी पूरी झलक दिखाई देती है। साउंड डिजाइन और बैकग्राउंड म्यूजिक उम्दा क्लास का है। इस डरावनी फिल्म की एक खासियत इसकी सिनेमैटोग्राफी भी है।\nजावेद जाफरी की वापसी !\nजावेद जाफरी का अभिनय उनकी परिपक्वता को दर्शाता है। अपने अभिनय पर उनका पूरा नियंत्रण है। सीमित भूमिका के बावजूद विजय राज आडिएंस में अपने प्रति उत्सुकता जगाने में सफल रहते हैं। करण आनंद सही जगह हैं और अपनी भूमिका के प्रति संजीदा नजर आते हैं। निकी वालिया, मीनाक्षी दीक्षित और ऋषभ चड्ढा अपनी-अपनी भूमिकाओं में ठीक-ठाक हैं।\nकैसा है डायरेक्‍टर का एक्‍शन\nप्रभुराज आडियंस को भूतों की दुनिया की सैर कराने में सफल रहे हैं। हॉरर फिल्मों में अक्सर देखा जाता है कि तांत्रिक और पुजारी बुरी आत्माओं से पीड़ित को छुटकारा दिलाते हैं। 'लुप्त' फिल्म को निर्देशक ने इस सबसे मुक्त रखा है। नायक खुद फंदे से बाहर निकलने की कोशिश करता है।\nहालांक‍ि वहीं फिल्म में घिसी-पिटी परिस्थितियों की भरमार भी है। कई बार आगामी दृश्यों का पहले से पता चल जाता है। कुछ इस तरह के घिसे-पिटे संवाद सुनने को मिलते हैं: 'सब मरेंगे'। यह अच्छे खाने (फिल्म) का जायका बिगाड़ने जैसा लगता है। फ‍िर एक समय के बाद कहानी एकदम से प्रेडिक्टेबल हो जाती है। बावजूद इसके 'लुप्त' अपनी शैली की बेहतरीन फिल्म है और काफी समय तक दर्शकों को पलकें झपकाने का भी मौका भी नहीं मिलेगा !


By Prabhat Khabar | Updated Date: Jun 12 2019 1:41PM\nपटना : बेटे-बेटियों और निकट संबंधियों से प्रताड़ित होनेवाले माता-पिता प्रताड़ना को लेकर अब डीएम के पास अपील कर सकते हैं. प्रताड़ना झेल रहे माता-पिता को अपनी शिकायत के लिए परिवार न्यायालय जाने से मुक्ति मिल गयी है. पहले इसके लिए उनको परिवार न्यायालय में जाना पड़ता था. राज्य सरकार ने अनुभव और कानूनविदों की राय से परिवार न्यायालय से अपील की सुनवाई करने का अधिकार स्थानांतरित कर डीएम को सौंप दिया है.\nमुख्यमंत्री नीतीश कुमार की अध्यक्षता में मंगलवार को आयोजित कैबिनेट की बैठक में समाज कल्याण विभाग के प्रस्ताव पर माता-पिता और वरिष्ठ नागरिक का भरण-पोषण तथा कल्याण अधिनियम-2007 के तहत में गठित अपील अधिकरण के अध्यक्ष अब डीएम को बनाने की मंजूरी दी गयी. बैठक में कुल 15 एजेंडों पर मुहर लगी. कैबिनेट की बैठक के बाद कैबिनेट सचिव संजय कुमार व समाज कल्याण विभाग के अपर मुख्य सचिव अतुल प्रसाद ने बताया कि यह कानून पहले से है.\nइसमें माता-पिता और वरीय नागरिकों के भरण-पोषण और सुरक्षा की जिम्मेदारी किसी संतान या निकट संबंधी द्वारा नहीं निभाने पर वे अनुमंडल स्तर पर एसडीओ की अध्यक्षता में गठित ट्रिब्युनल में आवेदन कर सकते थे. एसडीओ के ट्रिब्यूनल के फैसले का पालन नहीं होने पर माता-पिता व वरीय नागरिकों को जिले के परिवार न्यायालय के मुख्य न्यायाधीश के कोर्ट में अपील के लिए जाना पड़ता था.\nअनुभव में यह पाया गया कि 2007 में बने इस कानून के तहत अब तक कोई भी वरीय नागरिक परिवार कोर्ट में अपनी संतान के खिलाफ अपील में नहीं गया है. उनके पास साधन नहीं थे या कोर्ट के चक्कर में वह अदालत जाने का साहस नहीं जुटा पाते थे. इसे देखते हुए विभाग ने कानूनविदों से राय लेकर अपनी अनुशंसा राज्य सरकार के पास भेजी, जिसकी स्वीकृति मिल गयी है. अब डीएम के पास कोई भी वरीय नागरिक सरलता से पहुंच सकता है और अपनी बात कह सकता है.\nइसकी व्यावहारिकता को ध्यान में रखते हुए अपील की शक्ति डीएम में स्थानांतरित की गयी है. इससे यह सुविधा होगी कि समाज कल्याण विभाग भी समय-समय पर माता-पिता व वरीय नागरिकों की समस्याओं की मॉनीटरिंग कर सकेगा. परिवार न्यायालय में होने के कारण विभाग उसकी समीक्षा नहीं करता था.\n2007 के एक्ट में क्या है प्रावधान\nमाता-पिता और वरिष्ठ नागरिकों का भरण-पोषण तथा कल्याण अधिनियम-2007 की धारा 25 (2) में सजा का प्रावधान किया गया है. इसके अनुसार इस प्रकार के अपराध को संज्ञेय और जमानतीय अपराध माना गया है. इस मामले में दोषी को थाने से भी जमानत मिल सकती है. अधिनियम में इसे लघु प्रकृति का अपराध माना गया है. अधिनियम सजा के बिंदु पर खामोश है कि इस मामले में दोषी को कितनी सजा दी जाये. इस कानून के तहत एसडीओ का ट्रिब्यूनल बेटे को पैतृक संपत्ति से बेदखल भी कर सकता है.\nवृद्धावस्था पेंशन आरटीपीएस के दायरे में, 21 दिनों में होगा निबटारा\nकैबिनेट ने वृद्धावस्था पेंशन योजना को लोक सूचनाओं के अधिकार एक्ट के दायरे में लाने की मंजूरी दे दी है. अब हर वरीय नागरिक द्वारा वृद्धावस्था पेंशन के लिए दिये गये आवेदन का 21 दिनों में निबटारा करना होगा. अगर कोई पदाधिकारी निर्धारित समय सीमा में निबटारा नहीं करता तो उसको इसके लिए दंडित करने का प्रावधान है.\nTags:#Bihar cabinet#decision#tortured#mother#father#DM court#appeals


संन्यासी और गृहस्थी में क्या फर्क है? | FIZIKA MIND\nHome » संन्यासी और गृहस्थी में क्या फर्क है?\nसंन्यासी और गृहस्थी में क्या फर्क है?\nSubmitted by fizikamind on 15 June 2018 - 4:26pm\nघर छोड़कर भागो मत - घर में ही संन्यासी की तरह रहो\nसंन्यासी और गृहस्थी में जगह का फर्क नहीं है, भाव का फर्क है। संन्यासी और गृहस्थी में परिस्थिति का फर्क नहीं है, मनःस्थिति का फर्क है\nसंन्यास जीवन का, जीवन को देखने का और ही ढंग है। बस, ढंग का फर्क है। संन्यासी और गृहस्थी में घर का फर्क नहीं है, ढंग का फर्क है। संन्यासी और गृहस्थी में जगह का फर्क नहीं है, भाव का फर्क है। संन्यासी और गृहस्थी में परिस्थिति का फर्क नहीं है, मनःस्थिति का फर्क है। संसार में जो है...हम सभी संसार में होंगे। कोई कहीं हो-जंगल में बैठे, पहाड़ पर बैठे, गिरि-कंदराओं में बैठे-संसार के बाहर जाने का उपाय परिस्थिति बदल कर नहीं है। संसार के बाहर जाने का उपाय मनःस्थिति बदल के बाहर जाने का उपाय परिस्थिति बदल कर, बाई दि म्यूटेशन ऑफ दि माइंड, मन को रूपांतरित करके है।\nमैं जिसे संन्यास कह रहा हूं वह मन को रूपांतरित करने की एक प्रक्रिया है। दो-तीन उसके अंग है, उनकी आपसे बात कर दूं।\nपहला तो, जो जहां है, वह वहां से हटे नहीं। क्योंकि हटते केवल कमजोर है; भागते केवल वे ही हैं, जो भयभीत हैं। और जो संसार को भी झेलने में भयभीत है, वह परमात्मा को नहीं झेल सकेगा, यह मैं आपसे कह देता हूं। जो संसार का ही सामना करने में डर रहा है, वह परमात्मा का सामना कर पाएगा? नहीं कर पाएगा, यह मैं आपसे कहता हूं। संसार जैसी कमजोर चीज जिसे डरा देती है, परमात्मा जैसा विराट जब सामने आएगा, तो उसकी आंखें ही झप जाएंगी; वह ऐसा भागेगा कि फिर लौट कर देखेगा भी नहीं। यह क्षुद्र सा चारों तरफ जो है, यह डरा देता है, तो उस विराट के सामने खड़े होने की क्षमता नहीं होगी। और फिर अगर परमात्मा यही चाहता है कि लोग सब छोड़कर भाग जाएं, तो उसे सबको सबमें भेजने की जरूरत ही नहीं है।\nनहीः उसकी मर्जी और मंशा कुछ और है। मर्जी और मंशा यही है कि पहले लोग क्षुद्र को, आत्माएं क्षुद्र को सहने में समर्थ हो जाएं, ताकि विराट को सह सकें। संसार सिर्फ एक प्रशिक्षण है, एक ट्रेनिंग है।\nइसलिए जो ट्रेनिंग को छोड़कर भागता है, उस भगोड़े को, एस्केपिस्ट को मैं संन्यासी नहीं कहता हूं। जीवन जहां है, वहीं! संन्यासी हो गए, फिर तो भागना ही नहीं। पहले चाहे भाग भी जाते तो मैं माफ कर देता। संन्यासी हो गए, फिर तो भागना ही नहीं। फिर तो वहीं जम कर खड़े हो जाना। क्योंकि फिर संन्यास अगर संसार के सामने भागता हो, तो कौन कमजोर है? कौन सबल है? फिर तो मैं कहता हूं, अगर इतना कमजोर है कि भागना पड़ता है, तो फिर संसार ही ठीक। फिर सबल को ही स्वीकार करना उचित है।\nतो पहली तो बात मेरे संन्यास की यह है कि भागना मत। जहां खड़े हैं, वहीं, जिंदगी के सघन में पैर जमा कर! लेकिन उसे प्रशिक्षण बना लेना। उस सबसे सीखना। उस सबसे जागना। उस सबको अवसर बना लेना। पत्नी होगी पास, भागना मत। क्योंकि पत्नी से भाग कर कोई स्त्री से नहीं भाग सकता। पत्नी से भागना तो बहुत आसान है। पत्नी से तो वैसे ही भागने का मन पैदा हो जाता है। पति से भागने का मन पैदा हो जाता है। जिसके पास हम होते हैं। उससे ऊब जाते हैं। नये की तलाश मन करता है।\nपत्नी से भागना बहुत आसान है; भाग जाएं! स्त्री से न भाग पाएंगे। और जब पत्नी जैसी स्त्री को निकट पाकर स्त्री से मुक्त न हो सके, तो फिर कब मुक्त हो सकेंगे? अगर पति जैसे प्रीतिकार मित्र को निकट पाकर पुरूष की कामना से मुक्ति न मिली, तो फिर छोड़ कर कभी न मिल सकेगी।\nइस देश ने पति और पत्नी को सिर्फ काम के उपकरण नहीं समझा; सेक्स, वासना का साधन नहीं समझा है। इस मुल्क की गहरी समझ और भी, कुछ और है। और वह यह है कि पति-पत्नी अंततः-प्रारंभ करें वासना से-अंत हो जाएं निर्वासना पर। एक-दूसरे को सहयोगी बनें। स्त्री सहयोगी बने पुरूष को कि पुरूष स्त्री से मुक्त हो सके। पुरुष सहयोगी बने पत्नी को कि पत्नी पुरुष की कामना से मुक्त हो सके। ये अगर सहयोगी बन जाएं, तो बहुत शीघ्र निर्वासना को उपलब्ध हो सकते हैं।\nलेकिन ये इसमें सहयोगी नहीं बनते। पत्नी डरती है कि कहीं पुरुष निर्वासना को उपलब्ध न हो जाए। इसलिए डरी रहती है। अगर मंदिर जाता है, तो ज्यादा चैंकती है; सिनेमा जाता है, तो विश्राम करती है। चोर हो जाए, समझ में आता है; प्रार्थना, भजन-कीर्तन करने लगे, समझ में बिलकुल नहीं आता है। खतरा है। पति भी डरता है कि पत्नी कहीं निर्वासना में न चली जाए।\nअजीब हैं हम! हम एक-दूसरे का शोषण कर रहे हैं, इसलिए इतने भयभीत हैं। हम एक-दूसरे के मित्र नहीं है! क्योंकि मित्र तो वही है, जो वासना के बाहर ले जाए। क्योंकि वासना दुख है और वासना दुष्पूर है! वासना कभी भरेगी नहीं। वासना में हम ही मिट जाएंगे, वासना नहीं मिटेगी। तो मित्र तो वही है, पति तो वही है, पत्नी तो वही है, मित्र तो वहीं है, जो वासना से मुक्त करने में साथी बने। और शीघ्रता से यह हो सकता है।\nइसलिए मैं कहता हूं, पत्नी को मत छोड़ो, पति को मत छोड़ो; किसी को मत छोड़ो। इस प्रशिक्षण का उपयोग करो। हां, इसका उपयोग करो परमात्मा तक पहुंचने के लिए। संसार को दुश्मन मत बनाओ; बनाओ सीढ़ी। चढ़ो उस पर; उठो उससे। उससे ही उठ कर परमात्मा को छुओ। और संसार सीढ़ी बनने के लिए है।\nSelect ratingGive संन्यासी और गृहस्थी में क्या फर्क है? 1/5Give संन्यासी और गृहस्थी में क्या फर्क है? 2/5Give संन्यासी और गृहस्थी में क्या फर्क है? 3/5Give संन्यासी और गृहस्थी में क्या फर्क है? 4/5Give संन्यासी और गृहस्थी में क्या फर्क है? 5/5


Saradha chit fund scam: P Chidambaram's wife Nalini summons, CBI would interrogate\nनई दिल्ली: भ्रष्टाचार के आरोप में फंसे पूर्व वित्त मंत्री पी चिदंबरम एक नए मामले में फंसते हुए नजर आ रहे है। ताजा मामले में पी चिदंबरम की पत्नी नलिनी को सारदा चिटफंड घोटाले में सीबीआई ने समन भेजा है। रिपोर्ट के मुताबिक सीबीआई ने समन देकर नलिनी को पूछताछ के लिए बुलाया है। सीबीआई उनसे 10 मार्च को पूछताछ करेगी। नलिनी चिदंबरम को सीबीआई के कोलकाता दफ्तर में 10 मार्च को हाजिर होने के लिए कहा गया है। सीबीआई इससे पहले वर्ष 2014 में भी उनसे पूछताछ कर चुकी है। गौर हो कि सारदा चिटफंड घोटाले में पी चिदंबरम की पत्नी नलिनी का नाम पहले भी उछला था। ... Read More\nCBI HQ in New Delhi Denies Sending Summons to P Chidambarams Wife Nalini in Saradha Chit Fund Case\nनई दिल्ली - केंद्रीय जांच ब्यूरो ने शारदा चिटफंड स्कैम केस में शुक्रवार को पूर्व गृह मंत्री पी. चिदंबरम की पत्नी नलिनी चिदंबरम को समन भेजने की खबर का खंडन किया है। इससे पहले मीडिया रिपोर्टों में कहा गया था कि नलिनी चिदंबरम को CBI के कोलकाता ऑफिस में 10 मार्च को हाजिर होने के समन भेजा गया है। इसी केस के सिलसिले में नलिनी से पहले भी एक बार पूछताछ हो चुकी है। इससे पहले शारदा चिट फंड स्कैम केस में छठी सप्लिमेंट्री चार्जशीट में CBI ने नलिनी को भी नामजद किया था। नलिनी का नाम न तो गवाह की लिस्ट में है और न ही मामले के आरोपियों की लिस्ट में। चार्जशीट के मुताबिक नलिनी के पास विवादास्पद सौदे से जुड़ी कुछ महत्वपूर्ण जानकारियां थीं। ... Read More\nChitfund Open shops in the city of deception, The companies claim - Are to collect money, giving loans\nरायपुर.छत्तीसगढ़ सरकार ने चिटफंड कंपनियों का धोखा रोकने के लिए सख्त कानून भले ही लागू कर दिया हो, लेकिन राजधानी में ऐसी कंपनियां अब भी बेकाबू हैं। गली-मोहल्लों में चिटफंड कंपनियां अपने खुले-छिपे दफ्तरों में भीड़ लगाकर पैसे जमा करवा रही हैं या कर्ज बांटने का दावा कर रही हैं। भास्कर ने ही शहर में ऐसी दो कंपनियों के दफ्तर खोज निकाले हैं, जो पुलिस के छापों के बाद कुछ दिन बंद रहे, फिर खुल गए और कारोबार शुरू हो गया। इन्हें मिलाकर आधा दर्जन चिटफंड कंपनियां शहर में सक्रिय हैं, लेकिन पुलिस और प्रशासन को इनकी भनक नहीं है। ये कंपनियां कई मोहल्लों में खामोशी से ... Read More\nChit fund scam: Congress and CPI-M leaders united to demand, the Chief Minister also questioned\nकोलकाता: चिटफंड मामले में सीबीआइ को मुख्यमंत्री से भी पूछताछ करनी चाहिए. चिटफंड के निवेशकों व एजेंट्स के सुरक्षा मंच के बैनर तले आयोजित संवाददाता सम्मेलन में कांग्रेस व माकपा नेताओं की ओर से यह मांग उठायी गयी. कांग्रेस नेता अब्दुल मन्नान ने कहा कि चिटफंड घोटाले के बाद राज्य में सैकड़ों लोगों ने आत्महत्या कर ली. उनके परिजनों का कहना है कि चिटफंड में इसलिए उन्होंने रुपये लगाये थे, क्योंकि चिटफंड मालिकों के साथ तृणमूल नेताओं व मंत्रियों को देखा जाता था. चिटफंड मालिकों को तो राज्यसभा सांसद भी बनाया गया. यह विश्वास था कि उन्हें धोखा नहीं मिलेगा. मुख्यमंत्री की तसवीरों की ... Read More\nTwo chit fund companies office sealed\nअम्बिकापुर। नगर में संचालित वेल फेयर विल्डर एण्ड एजेंट प्राईवेट लिमिटेड कंपनी को जिला प्रशासन व गांधीनगर पुलिस की संयुक्त टीम द्वारा रविवार व सोमवार को सतत कार्रवाई करते हुये जांच कर सील कर दिया गया। पुलिस से मिली जानकारी के अनुसार उक्त कंपनी आरबीआई के नियमों के तहत संचालित नहीं हो रही थी। सरगुजा संभाग के आईजी द्वारा नगर में संचालित चिटफंड कंपनी की सिलसिलेवार जांच के निर्देश जारी किये गये थे। इसी के मद्देनजर जांच के दौरान पुलिस द्वारा इन कंपनियों के विरूद्ध धोखाधड़ी का मामला भी दर्ज किया गया। जानकारी के अनुसार नगर के नमनाकला पेट्रोल पम्प के समीप स्थित वेल फेयर विल्डर एण्ड एजेंट प्राईवेट लिमिटेड कंपनी द्वारा लोगों को ... Read More


UP: डॉक्टर के सिर पर सटाकर मारी थी गोली, दो सगे भाई गिरफ्तार, वजह कर देगी हैरान!\nUP: डॉक्टर के सिर पर सटाकर मारी थी गोली, वज़ह जानकार हो जाएंगे हैरान!\nपुलिस ने आरोपी आमिर और राशिद चौधरी को गिरफ्तार कर लिया.\nमामले की जांच में जुटी पुलिस को घटना की सीसीटीवी फुटेज मिल गई थी जिसमें वारदात में इस्तेमाल हमलावरों की सफेद फार्च्यूनर का नंबर आ गया था. पुलिस ने फार्च्यूनर के जरिये आरोपी आमिर और राशिद चौधरी को गिरफ्तार कर लिया.\nLast Updated: June 3, 2021, 5:31 PM IST\nलखनऊ. चिनहट में 27 मई को डॉक्टर संदीप जायसवाल पर हुए जानलेवा हमले के मामले का खुलासा करते हुए पुलिस ने दो सगे भाइयों को गिरफ्तार किया है. आरोपियों के कब्ज़े से वारदात में इस्तेमाल पिस्टल और फार्च्यूनर कार बरामद हुई है. एडीसीपी ईस्ट क़ासिम आब्दी ने बताया कि चिनहट में रहने वाले डॉक्टर संदीप जायसवाल का इंदिरा नगर में हर्षित हॉस्पिटल एंड ट्रामा सेंटर के नाम से अस्पताल है. 27 मई की रात करीब 11:45 पर डॉक्टर संदीप अस्पताल से घर लौट रहे थे तो घर से करीब 300 मीटर पहले उनकी एक्सयूवी को एक फार्च्यूनर ने ओवरटेक कर रोका और उससे उतरे दो युवकों ने ड्राइविंग सीट पर बैठे डॉक्टर जायसवाल के सिर पर गोली मारी और ईंट से भी दो तीन वार किए.\nफायरिंग की आवाज़ सुन सामने के घर से हवाई फायरिंग की गई जिसके बाद हमलावर युवक भाग निकले. पुलिस ने बुरी तरह घायल डॉक्टर जायसवाल को अस्पताल में भर्ती कराया जहां अब भी उनकी हालत गंभीर बनी हुई है. मामले की जांच में जुटी पुलिस को घटना की सीसीटीवी फुटेज मिल गई थी जिसमें वारदात में इस्तेमाल हमलावरों की सफेद फार्च्यूनर का नंबर आ गया था. पुलिस ने फार्च्यूनर के जरिये आरोपी आमिर और राशिद चौधरी को गिरफ्तार कर लिया.\nपुलिस हिरासत में आरोपियों ने बताया कि उनके बड़े भाई ख़ालिद की डॉक्टर जायसवाल से जान पहचान थी. कुछ दिन पहले उनके बड़े भाई कोरोना पॉजिटिव हुए थे. इलाज के लिए डॉक्टर जायसवाल के अस्पताल में भर्ती हुए थे. आरोपियों के मुताबिक डॉक्टर जायसवाल उनके भाई का सही से इलाज नहीं कर रहे थे और कुछ पूछने पर उनको सही से जवाब भी नहीं देते थे. इस दौरान उनके भाई की हालत बहुत बिगड़ और डॉक्टर जायसवाल ने उन्हें अपोलो अस्पताल ले जाने की सलाह दी. अपोलो में इलाज के दौरान ही ख़ालिद की मौत हो गई. भाइयों ने बताया कि इलाज में उनकी भाभी के जेवर तक बिक गए थे. भाई की मौत, भाभी के ज़ेवर बिकने का जिम्मेदार आमिर और राशिद डॉक्टर जायसवाल को मानते थे, इएलिये दोनों भाईयों ने डॉक्टर को गोली मारी थी.


बिटकॉइन के बारे में यह दस बातें जो आपको पता होनी चाहिए! - The Siasat Daily\nबिटकॉइन के बारे में यह दस बातें जो आपको पता होनी चाहिए!\nPosted by Aamir on Dec 03, 2017, 3:30 PM IST Business\nबिटकॉइन एक क्रिप्टोक्यूरेंसी है जो कि बैंक से बैंक खाते में हस्तांतरणीय नहीं है। उसका मूल्य बदल रहा है और यह निर्भर करता है कि इसके लिए कितने लोग काम कर रहे हैं। अप्रैल 2013 में प्रति बिटकॉइन की कीमत 30 डॉलर थी, लेकिन अब यह 10930 डॉलर तक पहुंच गई है।\nब्लूमबर्गक्वेंट में प्रकाशित एक लेख में बिटकॉइन के बारे में दस सबसे महत्वपूर्ण चीजों के बारे में बताया गया है:\n1. बिटकॉइन ख़रीदना जोखिमों से भरा है, जो कि उसे कैसे मूल्य देना है जानने के साथ शुरू होता है।\n2. केवल प्रति दिन 1,800 बिटकॉइन उत्पन्न होते हैं।\n3. केवल सीमित संख्या में बिटकॉइन मौजूद हैं जो दुनिया में मौजूद होंगे।\n4. बिटकॉइन का मान खनन नामक एक प्रक्रिया द्वारा निर्धारित किया जाता है। सभी लेनदेन रिकॉर्ड करने के लिए खनिक जिम्मेदार हैं कि लोग बिटकॉइन नेटवर्क पर क्या करते हैं। उन्होंने अपने शोध के लिए बिटकॉइन के साथ भी भुगतान किया।\n5. बिटकॉइन की लागत बढ़ जाती है क्योंकि अधिक से अधिक मशीनें खनन प्रक्रिया में शामिल होती हैं। बिटकॉइन खनन का मूल्य बढ़ता जा रहा है क्योंकि बिजली की खपत बढ़ जाती है और उपकरणों की कीमत भी बढ़ जाती है।\n6. वर्तमान में बिटकॉइन नेटवर्क पर करीब एक लाख मशीनें हैं।\n7. सभी खानों के लिए भागीदारी में नियम अच्छी तरह से ज्ञात और एन्क्रिप्ट किए गए हैं और बदल नहीं सकते हैं। जो लोग नियमों को पसंद नहीं करते हैं, वे अन्य क्रिप्टोक्यूरेंसी सिस्टम में शामिल होने के लिए स्वतंत्र हैं।\n8. दुनिया के बिटकॉइन खनन के अधिकांश चीन में केंद्रित है। हालांकि, यह किसी एकल भूगोल पर निर्भर नहीं है।\n9. बिटकॉइन बाजार का वर्तमान मूल्य करीब 170 अरब डॉलर है।\n10. सभी क्रिप्टोक्यूरैक्शंस अलग तरह से काम करते हैं, बिटकोइन और एथोरम ब्लॉकचैन की तकनीक पर आधारित होते हैं। जबकि क्रिप्टोक्यूरैंसीज हैं जो परिसंपत्ति संचालित हैं, निवेश-चालित हैं, जबकि कुछ विशिष्ट रिटर्न की तलाश करते हैं और सबसे खतरनाक प्रकार के होते हैं।